ΠΑΙΔΕΙΑ 03/06/2018 - 18:13 | Author: Ρούσσου Ασημίνα\nΠΑΝΕΛΛΗΝΙΕΣ 2018: Οι εξετάσεις ξεκινούν στις 7 Ιουνίου με εισακτέους – ρεκόρ στους 74.692 – Τα χαρακτηριστικά, οι αλλαγές και οι εκπλήξεις των φετινών Πανελλαδικών – Πτωτική διαφαίνεται η πορεία των βάσεων. Υψηλές θα παραμείνουν οι βάσεις στις σχολές υψηλής ζήτησης – Άνοδος των βάσεων αναμένεται στις Παιδαγωγικές Σχολές, οι οποίες θα είναι “ανοιχτές” για όλους τους υποψηφίους χωρίς την εξέταση επιπλέον μαθήματος\nΧΡΥΣΑ ΒΑΪΝΑΝΙΔΗ, ΑΥΓΗ\nΜε περίπου 4.000 επιπλέον θέσεις υποψηφίων ξεκινούν φέτος οι Πανελλαδικές εξετάσεις και με την αγωνία μαθητών και γονιών να χτυπάει “κόκκινο” για το πολυπόθητο “εισιτήριο” στην Τριτοβάθμια Εκπαίδευση. Οι θέσεις που προσφέρονται φέτος φτάνουν τοΝ αριθμό – ρεκόρ των 74.692 εισακτέων. Οι εξετάσεις ξεκινούν φέτος για τους υποψηφίους των Γενικών Λυκείων την ερχόμενη Παρασκευή 8 Ιουνίου με το μάθημα της Νέας Ελληνικής Γλώσσας και ολοκληρώνονται στις 19 Ιουνίου. Αντίστοιχα, οι εξετάσεις για τους μαθητές των ΕΠΑΛ ξεκινούν μία ημέρα νωρίτερα στις 7 Ιουνίου.\nΤα χαρακτηριστικά των φετινών εξετάσεων\nΦέτος ο αριθμός των εισακτέων έχει σημειώσει αξιοσημείωτη άνοδο σε όλα τα επιστημονικά πεδία. Η αύξηση υπολογίζεται στο 5% σε σχέση με πέρυσι. Αν εξαιρέσουμε τις εκκλησιαστικές ακαδημίες στις οποίες υπήρξε μείωση των θέσεων των εισακτέων, σχεδόν σε καμία άλλη δεν υπήρξε μείωση.\nΤο 5% των εισακτέων θα προέρχεται από τους αποφοίτους των ΕΠΑΛ. Υπενθυμίζουμε ότι το ποσοστό εισαγωγής πέρυσι ήταν στο 1%.\nΚαταργήθηκε το τέταρτο επιστημονικό πεδίο των Παιδαγωγικών Σχολών, οι οποίες θα είναι “ανοιχτές” σε όλους τους υποψηφίους χωρίς την εξέταση επιπρόσθετου μαθήματος.\nΗ ίδρυση του Πανεπιστημίου Δυτικής Αττικής, που προέρχεται από τη συγχώνευση του ΤΕΙ Αθήνας και του ΤΕΙ Πειραιά, αλλάζει επί τους ουσίας τον ακαδημαϊκό χάρτη. Δημιουργούνται πέντε σχολές με 26 τμήματα. Μέχρι σήμερα, μαζί με τις εισαγωγικές κατευθύνσεις, υπήρχαν 42 τμήματα. Επομένως, η παρουσία του Πανεπιστημίου Δυτικής Αττικής αναμένεται να “ανακατέψει” τις βάσεις του Λεκανοπεδίου και όχι μόνο.\nΗ κατάργηση του τέταρτου επιστημονικού πεδίου των Παιδαγωγικών Σχολών και η ένταξή τους σε όλα τα επιστημονικά πεδία αναμένεται να οδηγήσουν σε άνοδο τις φετινές βάσεις. Αυτό σημαίνει ότι τα παιδαγωγικά «ανοίγουν» πλέον για όλους τους υποψήφιους χωρίς την εξέταση τους σε επιπρόσθετο μάθημα. Σύμφωνα με τις αλλαγές, τα επιστημονικά πεδία ορίζονται ως εξής:\n* Πρώτο επιστημονικό πεδίο: Ανθρωπιστικές, Νομικές και Κοινωνικές Επιστήμες.\n* Δεύτερο επιστημονικό πεδίο: Θετικές και Τεχνολογικές Επιστήμες.\n* Τρίτο επιστημονικό πεδίο: Επιστήμες Υγείας και Ζωής.\n* Τέταρτο επιστημονικό πεδίο: Επιστήμες Οικονομίας και Πληροφορική.\nΟι βάσεις μετά τις αλλαγές που έγιναν φέτος\nΕν όψει των Πανελλαδικών, κάθε χρόνο “παίρνει φωτιά” η συζήτηση για την πορεία των βάσεων, οι οποίες καθορίζονται από τρεις βασικούς παράγοντες: τον αριθμό των εισακτέων, τη δυσκολία των θεμάτων και φυσικά τις προτιμήσεις των υποψηφίων – που δεν τις μαθαίνουμε παρά μόνο όταν ανακοινωθούν τα αποτελέσματα. Ωστόσο, οι αλλαγές που συντελέστηκαν φέτος αναμένεται να φέρουν εκπλήξεις και να ανακατέψουν την τράπουλα των εισακτέων. Με τη βοήθεια του εκπαιδευτικού αναλυτή, Στράτου Στρατηγάκη, θα επιχειρήσουμε να εξετάσουμε πώς μπορούν να επηρεάσουν τη διαμόρφωση των βάσεων ο αριθμός των εισακτέων και οι μέχρι στιγμής αλλαγές με την παραδοχή ότι οι άλλοι δύο παράγοντες η δυσκολία των θεμάτων και οι προτιμήσεις των υποψηφίων μείνουν αμετάβλητοι.\n1. Ο αριθμός των εισακτέων σημείωσε αξιοσημείωτη άνοδο. Να σημειώσουμε ότι από τον πίνακα που δημοσιεύουμε έχουν εξαιρεθεί οι σχολές του Πανεπιστημίου Δυτικής Αττικής που πέρυσι ήταν ΤΕΙ Αθήνας και ΤΕΙ Πειραιά. Ακόμη τα παιδαγωγικά και οι υπόλοιπες κοινές σχολές έχουν προσμετρηθεί και στα τέσσερα επιστημονικά πεδία, συνεπώς ο αριθμός των εισακτέων δεν προκύπτει από το άθροισμα των εισακτέων των τεσσάρων πεδίων. Βλέπουμε, λοιπόν, ότι ο αριθμός των εισακτέων αυξήθηκε σημαντικά σε όλα τα επιστημονικά πεδία. Πρέπει να σημειώσουμε, όμως, ότι μέρος αυτής της αύξησης είναι για τους υποψηφίους των ΕΠΑΛ, οι θέσεις των οποίων στα Πανεπιστήμια αυξήθηκε από 1% σε 5%, ως αντιστάθμισμα των θέσεων που χάνουν λόγω της ίδρυσης του Πανεπιστημίου Δυτικής Αττικής. Να θυμίσουμε ότι μέχρι πέρυσι οι υποψήφιοι των ΕΠΑΛ δικαιούνταν το 1% των θέσεων στα πανεπιστήμια και το 20% των θέσεων στα ΤΕΙ.\nΣυνεπώς αν η αύξηση του αριθμού των εισακτέων ήταν 4%, θα την απορροφούσαν όλη οι υποψήφιοι των ΕΠΑΛ. Η αύξηση είναι μεγαλύτερη από 4% συνεπώς έχουμε αύξηση των θέσεων και για τους αποφοίτους του Γενικού Λυκείου. Αυτό το γεγονός, αν η δυσκολία των θεμάτων είναι ίδια με πέρυσι, θα μπορούσε να φέρει μια μικρή μείωση των βάσεων.\n2. Σημαντική αλλαγή φέτος είναι η κατάργηση του επιστημονικού πεδίου των Παιδαγωγικών Σχολών και η ένταξή τους σε όλα τα επιστημονικά πεδία. Αυτό σημαίνει ότι θα είναι πιο εύκολο να δηλώσει τα παιδαγωγικά ένας υποψήφιος, ένα κλικ αρκεί, ενώ μέχρι πέρυσι έπρεπε να εξεταστεί σε ένα επιπλέον μάθημα. Η αναμενόμενη αύξηση της ζήτησης για τα Παιδαγωγικά αναμένεται να επιφέρει την αύξηση των βάσεών τους, χωρίς βέβαια να μπορούμε να προσδιορίσουμε τον αριθμό των μορίων της αύξησης.\n3. Ένα άλλο ζήτημα που θα επηρεάσει τη διαμόρφωση των βάσεων είναι η προοπτική κατάργησης των ΤΕΙ και η ενσωμάτωσή τους στα πανεπιστήμια της ίδιας περιφέρειας. Δεν ξέρουμε πώς θα επηρεάσει τις προτιμήσεις των υποψηφίων η ανασφάλεια που θα νιώθουν όσοι δηλώνουν τμήματα των ΤΕΙ, σκεπτόμενοι ότι σε ένα ή δύο χρόνια πιθανόν δεν θα υπάρχει το τμήμα που θα εισαχθούν. Γι’ αυτό καλό θα είναι το υπουργείο Παιδείας να προβεί σε όσο το δυνατόν πιο αναλυτική ενημέρωση των υποψηφίων για το μέλλον των ΤΕΙ, ώστε να μη φοβηθούν και αποφύγουν να τα δηλώσουν.\n4. Ένα ακόμη θέμα που υπάρχει με τα ΤΕΙ είναι ότι πολλοί υποψήφιοι που στόχευαν σε μετεγγραφή από τα ΤΕΙ της περιφέρειας στην Αθήνα δεν θα δηλώσουν τμήματα των ΤΕΙ στην περιφέρεια, αφού δεν μπορούν να πάρουν μετεγγραφή σε αντίστοιχο ΤΕΙ της Αττικής μετά την κατάργηση του ΤΕΙ Αθήνας και του ΤΕΙ Πειραιά. Τα δύο τελευταία θέματα μπορεί να οδηγήσουν τους υποψηφίους να μη δηλώσουν τα ΤΕΙ της περιφέρειας και να έχουμε χιλιάδες κενές θέσεις με συνέπεια την καταβαράθρωση των βάσεών τους.\n5. Άγνωστη παραμένει και η στάση που θα κρατήσουν οι υποψήφιοι απέναντι στο Πανεπιστήμιο Δυτικής Αττικής. Θα αυξηθεί η ζήτηση για τα τμήματά του ή θα μείνει αντίστοιχη με των ΤΕΙ; Εδώ υπάρχει το ζήτημα με τις σχολές των μηχανικών που θα είναι τετραετούς φοίτησης, ενώ οι υπόλοιπες σχολές μηχανικών είναι πενταετούς φοίτησης. Αυτό σημαίνει ότι οι απόφοιτοι των τμημάτων του Πανεπιστημίου Δυτικής Αττικής θα έχουν διαφορετικά επαγγελματικά δικαιώματα από τους υπόλοιπους μηχανικούς. Πώς θα επηρεάσει αυτό τους υποψηφίους και με ποια σειρά θα δηλώσουν τις σχολές κανείς δεν μπορεί να προβλέψει.\nΔιαχείριση άγχους από τα παιδιά… ή τους γονείς;\nΕίναι αλήθεια ότι πολλές φορές οι γονείς στην προσπάθειά τους να στηρίξουν τα παιδιά “τους μεταφέρουν τις αγωνίες τους με αποτέλεσμα να δημιουργούν τα αντίθετα από τα επιδιωκόμενα αποτελέσματα”. Αυτό διαπιστώνει μιλώντας στην “Αυγή”, η κλινική ψυχολόγος και εκπαιδευτικός, Αμαλία Καζιάνη, τονίζοντας ότι εν όψει των εξετάσεων είναι αναγκαίο πρωτίστως οι γονείς να διαχειριστούν το δικό τους άγχος: πρώτον για να προσφέρουν στα παιδιά τη στήριξη που χρειάζονται και δεύτερον για να τα μάθουν πώς να διαχειρίζονται οποιαδήποτε άλλη πρόκληση συναντήσουν στο μέλλον. Αναγνωρίζοντας πως το στρες είναι φυσιολογική ψυχοσωματική αντίδραση του οργανισμού απέναντι σε μία αλλαγή ή πρόκληση, η κ. Καζιάνη υπενθυμίζει ότι “μέσα από την αποτελεσματική διαχείριση προκλήσεων, μια από τις οποίες είναι και οι κάθε είδους εξετάσεις, οι έφηβοι αποκτούν εμπειρίες ζωής, ενδυναμώνονται και οδεύουν σταδιακά προς την αυτονόμηση και την ανεξαρτησία”. “Χαλαρά” είναι, σύμφωνα με την κ. Καζιάνη, το κλειδί για τις Πανελλαδικές ή οποιεσδήποτε άλλες εξετάσεις, η οποία συμβουλεύει τους γονείς:\n* Να είναι απόλυτα υποστηρικτικοί προς τους εφήβους. Αυτό σημαίνει να τους εμψυχώνουν, να τους διαβεβαιώνουν ότι είναι δίπλα τους και να τους στηρίζουν έμπρακτα μέσα από τη θετική τους στάση.\n* Πέρα από τις διαβεβαιώσεις και τα καθησυχαστικά λόγια, ιδιαίτερα σημαντική είναι η μη λεκτική επικοινωνία, η «γλώσσα» του σώματος των γονιών: το βλέμμα, η αγκαλιά και το χάδι όταν τα παιδιά τα έχουν ανάγκη, το χαμόγελο και ο σταθερός τόνος της φωνής, χωρίς φωνές και εντάσεις.\n* Το χαλαρό και γαλήνιο κλίμα θα πρέπει να χαρακτηρίζει και τον χώρο του σπιτιού, μέσα στο οποίο περνούν μεγάλο μέρος της ημέρας τους οι έφηβοι. Ένα ήσυχο περιβάλλον, χωρίς δυνατούς θορύβους (από τηλεόραση, Η/Υ, παιχνίδι αδελφών), χωρίς διαπληκτισμούς και εντάσεις θα βοηθήσει ιδιαίτερα τον/την έφηβο/η εν όψει των εξετάσεων.\n* Είναι σημαντικό να δίνουν οι γονείς συχνά στους εφήβους τη δυνατότητα να μοιραστούν μαζί τους σκέψεις και συναισθήματα, στον χώρο και τον χρόνο που οι ίδιοι επιθυμούν. Ο γονιός τη στιγμή εκείνη είναι σημαντικό απλά να ακούσει το παιδί, να προσπαθήσει να μπει στη θέση του και να κατανοήσει πώς αισθάνεται. Δεν βοηθάει καθόλου η κριτική, οι συμβουλές, τα παράπονα ή οι συγκρίσεις με συμμαθητές ή μεγαλύτερα αδέλφια – αντίθετα μπορεί να δημιουργήσουν επιπλέον άγχος στο παιδί και να το απομακρύνουν.\n* Οι γονείς γνωρίζουν ποιες δραστηριότητες ευχαριστούν τα παιδιά τους και τα βοηθούν να χαλαρώσουν. Ειδικά αυτήν την περίοδο πριν τις εξετάσεις είναι καλό να παροτρύνουν τα παιδιά να τις εξασκήσουν, προκειμένου να “ξεσκάσουν” και να αποφορτιστούν από το πολύωρο διάβασμα: βόλτα στη θάλασσα, ποδήλατο, μουσική ή χορός, επαφή με κατοικίδια και κάθε είδους αθλητικές ή καλλιτεχνικές δραστηριότητες.\n* Η Αμαλία Καζιάνη είναι εκπαιδευτικός αγγλικής γλώσσας (M.A. Α.Π.Θ.) και ψυχολόγος (MSc ΑΠΘ). Υπηρέτησε στο Συμβουλευτικό Σταθμό Νέων Δευτεροβάθμιας Εκπαίδευσης Μεσσηνίας ως υπεύθυνη για τέσσερα χρόνια. Τα δύο τελευταία χρόνια είναι υποδιευθύντρια στο Σχολείο Δεύτερης Ευκαιρίας Κέρκυρας. Πριν από την είσοδό της στην εκπαίδευση εργαζόταν ως ψυχολόγος στον ΟΚΑΝΑ (Μονάδα Εφήβων Θεσσαλονίκης)\nNews Tag: ΒΑΣΕΙΣΒΑΣΕΙΣ 2018ΒΑΣΕΙΣ 2018 ΕΚΤΙΜΗΣΕΙΣΕΙΣΑΚΤΕΟΙΕΠΙΣΤΗΜΟΝΙΚΑ ΠΕΔΙΑΠΑΝΕΛΛΑΔΙΚΕΣΠΑΝΕΛΛΑΔΙΚΕΣ 2018ΠΑΝΕΛΛΗΝΙΕΣΠΑΝΕΛΛΗΝΙΕΣ 2018ΠΑΝΕΛΛΗΝΙΕΣ ΠΑΝΕΛΛΑΔΙΚΕΣ 2018ΠΕΔΙΑ


PIRAEUS PLANET (Πειραικος Πλανητης): Στην Αθήνα την Τεταρτη ο Στρομπερι\nΟ 30χρονος Αμερικανός γκαρντ, ο οποίος την περασμένη σεζόν κατέκτησε το Πρωτάθλημα στη Τουρκία με την Καρσίγιακα, έχει υπογράψει διετές (1+1) συμβόλαιο με τους Πειραιώτες.\nΕν τω μεταξύ, τις τελευταίες μέρες συνεχίζονται οι προπονήσεις στο Στάδιο Ειρήνης και Φιλίας για τέσσερις παίκτες.\nΟ λόγος για τους Βαγγέλη Μάντζαρη, Δημήτρη Αγραβάνη, Μιχάλη Τσαϊρέλη και Βασίλη Καββαδά. Αμφότεροι κάνουν ατομικές προπονήσεις και ενδυνάμωση, ενώ από Δευτέρα (20/07) θα τους κάνουν… παρέα και οι Βασίλης Σπανούλης, Ματ Λοτζέσκι και τα νέα μεταγραφικά αποκτήματα των ερυθρολεύκων, οι Γιάννης Αθηναίου και Βασίλης Τολιόπουλος.\nΑναρτήθηκε από ALEX FAKINOS στις 7:46 π.μ.


Τα 10 καλύτερα ξενοδοχεία κοντά σε: Brandon Music\nΤα καλύτερα ξενοδοχεία κοντά σε: Brandon Music, Μπράντον\n62 Country Club Rd, Μπράντον, VT 05733-8819\nBrandon Music: Διαβάστε κριτικές\nΣε οποιαδήποτε απόσταση από: Brandon Music\nΦίλτροΣε οποιαδήποτε απόσταση από: Brandon Music\n14,1 χλμ. από Brandon Music\n20,7 χλμ. από Brandon Music\n22,3 χλμ. από Brandon Music\n22,4 χλμ. από Brandon Music\n23,0 χλμ. από Brandon Music\n23,6 χλμ. από Brandon Music\n23,8 χλμ. από Brandon Music\n25,3 χλμ. από Brandon Music\n25,8 χλμ. από Brandon Music\n25,9 χλμ. από Brandon Music\n26,6 χλμ. από Brandon Music\n26,7 χλμ. από Brandon Music\n27,5 χλμ. από Brandon Music\n28,2 χλμ. από Brandon Music\n29,1 χλμ. από Brandon Music\n29,4 χλμ. από Brandon Music\n29,6 χλμ. από Brandon Music\n29,8 χλμ. από Brandon Music\n30,0 χλμ. από Brandon Music


Οι Κήποι είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 195 κατοίκους. Είναι κτισμένοι σε υψόμετρο 140 μ. κοντά σε πεδινή έκταση με δεντρώδεις καλλιέργειες και κηπευτικά.\nΣτο κέντρο του χωριού, δίπλα στην εκκλησία, βρίσκονται ερείπια μεγάλου ενετικού πύργου. Ο πύργος πιθανότατα χρονολογείται από τις αρχές του 15ου αιώνα. Σύμφωνα με μαρτυρίες των κατοίκων, το πάνω τμήμα του πύργου κατεδαφίστηκε και με το υλικό κτίστηκε το σχολείο του χωριού.\nΤο χωριό διαθέτει πολλές πηγές νερού. Η πιο γνωστή είναι η Τρυπητή, της οποίας το νερό θεωρείται ιαματικό. Η πηγή Μελούκι πηγάζει από υπόγεια στοά. Η μεγαλύτερη πηγή νερού, η Μεγάλη Βρύση, χρησιμοποιείται από το 1971 για την ύδρευση του χωριού.\nΣταματελάτος, Μιχαήλ; Βάμβα-Σταματελάτου, Φωτεινή (2006). Γεωγραφικό Λεξικό της Ελλάδας. Αθήνα: Ερμής. σελ. 351. ISBN 9603201332.\n«Κήποι». Δήμος Κύμης - Αλιβερίου. Ανακτήθηκε στις 21 Δεκεμβρίου 2019.\nΜπαλτά, Ευαγγελία (1989). L' Eubee a la fin du XV siecle: economie et population: les registres de l'annee 1474. Αθήνα: Εταιρεία Ευβοϊκών Μελετών. σελ. 123, 314.\nΠαπαθανασίου, Μανώλης. «Πύργος Κήπων Εύβοιας». Καστρολόγος. Ανακτήθηκε στις 22 Δεκεμβρίου 2019.


TOP HANDLESS BAGS\nΑΝΤΙΚΑΤΑΒΟΛΗ (χρέωση + έξοδα αποστολής 5.80€ ,συμπεριλαμβανομένου Φ.Π.Α)\nΗ πληρωμή με αντικαταβολή, σας δίνει την δυνατότητα να πληρώσετε την συνολική αξία της παραγγελίας σας, την ίδια στιγμή που θα την παραλάβετε στο χώρο σας, στον υπάλληλο της courier. Εφόσον έχετε επιλέξει ως τρόπο πληρωμής την αντικαταβολή τότε θα πρέπει να καταβάλλετε το αντίστοιχο τίμημα κατά την παραλαβή του προϊόντος από τον μεταφορέα της επιλογής μας. Σε περίπτωση που η συνολική αξία της παραγγελίας υπερβαίνει τα 1500€ δεν υπάρχει η δυνατότητα αποστολής με αντικαταβολή. Επίσης υπάρχει η πιθανότητα να ζητηθεί προκαταβολή μέρους της αξίας της παραγγελίας σε περίπτωση που κριθεί απαραίτητο από το τμήμα εξυπηρέτησης πελατών. Η πληρωμή με αντικαταβολή ισχύει μόνο για αποστολές Εντός Ελλάδος.\nΜΕ ΚΑΤΑΘΕΣΗ ΣΕ ΤΡΑΠΕΖΙΚΟ ΛΟΓΑΡΙΑΣΜΟ ΜΑΣ\nΠληρώστε με μετρητά την αξία της παραγγελίας σας στην τράπεζα που συνεργαζόμαστε ή χρησιμοποιήστε το online banking (και τα τυχόν συμφωνηθέντα έξοδα λ.χ. μεταφοράς). Για καλύτερη εξυπηρέτηση, συμπληρώστε στην αιτιολογία της κατάθεσης, τον αριθμό της παραγγελίας σας και το ονοματεπώνυμο σας.\nΕν συνεχεία θα πρέπει να μας αποστείλετε αντίγραφο της συγκεκριμένης κατάθεσης μέσω e-mail στο sales@akk-concepts.com. Μετά τη λήψη έγκυρου αντίγραφου κατάθεσης του συνολικού ποσού ακολουθείται η διαδικασία της επεξεργασίας και της επιβεβαίωσης παραγγελίας και σας αποστέλλονται τα σχετικά ηλεκτρονικά μηνύματα ή/και τα μηνύματα στο κινητό τηλέφωνο που μας έχετε δηλώσει. Σε περίπτωση μη λήψης αντιγράφου εντός 7 ημερολογιακών ημερών ή μη λήψης έγκυρου αντιγράφου κατάθεσης του συνόλου του ποσού, η παραγγελία σας θα ακυρώνεται αζημίως και η σύμβαση πώλησης θα λογίζεται ως μηδέποτε καταρτισθείσα. Θα σας αποστέλλεται σχετικό μήνυμα ακύρωσης του αιτήματος παραγγελίας σας στη διεύθυνση ηλεκτρονικού ταχυδρομείου ή/και στο κινητό τηλέφωνο που μας έχετε δηλώσει. Σε περίπτωση ακύρωσης θα ακολουθείται διαδικασία άτοκης επιστροφής των χρημάτων σας, κατόπιν επικοινωνίας μαζί σας με έναν από τους ανωτέρω αναφερόμενους τρόπους επικοινωνίας (άρθρο 3 γ ανωτέρω) προκειμένου να μας δώσετε τον αριθμό τραπεζικού λογαριασμού στον οποίο επιθυμείτε να γίνει η κατάθεση, (τα τραπεζικά έξοδα επιβαρύνουν των παραλήπτη).\nΑΡ. ΛΟΓΑΡΙΑΣΜΟΥ: 210/005396-15\nIBAN: GR19 0110 2100 0000 2100 0539 615\nΚΩΔΙΚΟΣ SWIFT ΤΡΑΠΕΖΑΣ - BIC: ETHIGRAA\nΔΙΚΑΙΟΥΧΟΙ ΛΟΓΑΡΙΑΣΜΟΥ: AKK COMMERCE LTD\nΤο akk-concepts.com δέχεται τις πιστωτικές κάρτες VISA, Visa elecrton, MasterCard, Maestro. Εφόσον έχετε επιλέξει ως τρόπο πληρωμής την πιστωτική κάρτα η διαδικασία θα πραγματοποιείται και θα ολοκληρώνεται δια μέσου έμπιστου συνεργάτη μας – τραπεζικού ιδρύματος που παρέχει όλα τα εχέγγυα ασφαλείας των ηλεκτρονικών συναλλαγών. Ειδικότερα, οι συναλλαγές σας στο ηλεκτρονικό μας κατάστημα προστατεύονται από ανώτατα συστήματα online ασφαλείας (SSL-128 bitaa) τα οποία εγγυώνται ένα ασφαλές περιβάλλον συναλλαγών σε πάρα πολλές μεγάλες επιχειρήσεις παγκοσμίως.\ni) Πριν την επιβεβαίωση της παραγγελίας σας θα γίνεται προέγκριση της πιστωτικής σας κάρτας με δέσμευση του συνολικού ποσού (τίμημα και τυχόν συμφωνηθέντα έξοδα λ.χ. μεταφοράς) προκειμένου να γίνει και η αντίστοιχη δέσμευση του(ων) προϊόντος(ων) που θα σας αποστείλουμε. Για ορισμένες πιστωτικές κάρτες που δεν είναι τεχνικά εφικτή η προέγκριση στο στάδιο αυτό θα πραγματοποιείται η οριστική χρέωση του συνολικού ποσού. Σε περίπτωση που στο στάδιο της επιβεβαίωσης της παραγγελίας σας υπάρξει κάποιο πρόβλημα με την προέγκριση σας τότε η Εταιρεία θα έρχεται σε επαφή μαζί σας με έναν από τους τρόπους που αναφέρεται στο άρθρο 3γ ανωτέρω, προκειμένου να συνεννοηθεί μαζί σας για το θέμα αυτό. Εφόσον κανένας από τους προβλεπόμενους τρόπους επικοινωνίας μαζί σας δεν καταστεί εφικτός για οποιονδήποτε λόγο για διάστημα 10 ημερών από την αποστολή του αιτήματος παραγγελίας σας, το αίτημα σας θα ακυρώνεται αυτομάτως και θα πρέπει να αποστείλετε ξανά αίτημα προς εμάς. Στην περίπτωση αυτή θα σας αποστέλλεται σχετικό μήνυμα ακύρωσης του αιτήματος παραγγελίας σας στη διεύθυνση ηλεκτρονικού ταχυδρομείου που μας έχετε δηλώσει. Σε περίπτωση επιτυχούς προέγκρισης, η οριστική χρέωση της κάρτας σας γίνεται με την αποστολή των προϊόντων προς εσάς.\nΜΕΣΩ PAYPAL / ΠΙΣΤΩΤΙΚΗΣ ΚΑΡΤΑΣ (ΕΠΙΠΛΕΟΝ ΧΡΕΩΣΗ 4%)\nΌλες οι συναλλαγές γίνονται με απόλυτη ασφάλεια. Το AKK concepts δεν αποθηκεύει προσωπικά στοιχεία των πελατών του, ενώ όλες οι πληρωμές μέσω πιστωτικών καρτών γίνονται στο ασφαλές περιβάλλον της PayPal.\nΕάν δεν έχετε ήδη έναν λογαριασμό PayPal, μπορείτε να δημιουργήσετε έναν νέο λογαριασμό (η δημιουργία λογαριασμού είναι προαιρετική μπορείτε να εκτελέσετε την πληρωμή σας και χωρίς λογαριασμό PayPal). Για τυχόν απορίες παρακαλούμε επικοινωνήστε μαζί μας.\nΟ ΛΟΓΑΡΙΑΣΜΟΣ ΜΟΥaccordion-footer\nCopyright © 2017 AKK Concepts. All rights reserved.\nWebsite by ArtAbout.gr


Πέθανε ο θρύλος της ΑΕΚ Στέλιος ΣΕΡΑΦΕΙΔΗΣ 1935-2022 - Η ΔΙΑΔΡΟΜΗ ® Πέθανε ο θρύλος της ΑΕΚ Στέλιος ΣΕΡΑΦΕΙΔΗΣ 1935-2022\nΑρχική σελίδαΝΕΑ Πέθανε ο θρύλος της ΑΕΚ Στέλιος ΣΕΡΑΦΕΙΔΗΣ 1935-2022\nΠέθανε ο θρύλος της ΑΕΚ Στέλιος ΣΕΡΑΦΕΙΔΗΣ 1935-2022\nΤρίτη 4 Ιαν 2022\n6.8.1935 - 4.1.2022\nΟ Στέλιος Σεραφείδης (Αιγάλεω, 6 Αυγούστου 1935 - 4 Ιανουαρίου 2022) ήταν Έλληνας διεθνής ποδοσφαιριστής, ο οποίος αγωνιζόταν στη θέση του τερματοφύλακα. Ήταν ο μικρότερος αδερφός του επίσης διεθνή ποδοσφαιριστή Λάμπη Σεραφείδη, με τον οποίον συνυπήρξαν αγωνιστικά τόσο στον Απόλλωνα Αθηνών όσο και στην ΑΕΚ. Απεβίωσε σε ηλικία 86 ετών στις 4 Ιανουαρίου του 2022 μετά από χρόνια μάχη με τον καρκίνο.\nΟ Σεραφείδης ο οποίος ήταν πρόεδρος των παλαίμαχων της «Ένωσης» εντάχθηκε στην ομάδα το 1951 σε ηλικία 16 ετών, ακολουθώντας τον μεγαλύτερο αδερφό του Λάμπη, όπου παρέμεινε επί μία και πλέον εικοσαετία. Το 1972 σε ηλικία 37 ετών αποσύρθηκε από την ενεργό δράση, έχοντας φορέσει την «κιτρινόμαυρη» φανέλα για περισσότερους από 300 αγώνες.\nΟ Δημήτρης Μελισσανίδης θέλοντας να τον τιμήσει για την μεγάλη του προσφορά στην Ενωση, τοποθέτησε τη μορφή του σε έναν από τους τέσσερις πυλώνες της «OPAP Arena» και επίσης έδωσε το όνομά του στο νέο γήπεδο της ΑΕΚ στα Σπάτα, το «Σεραφείδιον».\nΗ ΑΕΚ ζήτησε ήδη από τη Λίγκα ενός λεπτού σιγή στο ματς με τη Λαμία (05/01, 19:15) και φυσικά η ομάδα θα αγωνιστεί με μαύρα περιβραχιόνια.\nΒυθισμένη στην πιο βαθιά θλίψη η οικογένεια της ΑΕΚ αποχαιρετά με σεβασμό και δέος τον αιώνιο αρχηγό της ομάδας μας, Στέλιο Σεραφείδη. Η μορφή του, η ψυχή του, το αγωνιστικό του πάθος και η προσήλωσή του στην κιτρινόμαυρη ιδέα ταυτίστηκαν με την ίδια την ΑΕΚ. Η ανιδιοτέλειά του απέναντι στην αγαπημένη του ομάδα πρέπει να αποτελέσει παράδειγμα για όλους μας. Ο τεράστιος αγώνας, που έδωσε για να προλάβει να μπει στο νέο μας γήπεδο μπορεί τυπικά να μην δικαιώθηκε, αλλά η ψυχή του θα ζει αιώνια ανάμεσά μας και θα υπάρχει σε κάθε γωνιά του σπιτιού μας. Όπως αιώνιοι ήταν οι αγώνες που έδωσε για να πραγματοποιηθεί αυτό το όνειρο της ομάδας μας, την οποία αγάπησε περισσότερο και από τη ζωή του. Η διοίκηση της ΠΑΕ ΑΕΚ, οι συμπαίκτες του και ολόκληρος ο σύνδεσμος παλαιμάχων της ΑΕΚ και το ποδοσφαιρικό τμήμα αποχαιρετούν τον ηγέτη της ομάδας μας και απευθύνουν τα πιο ειλικρινή συλλυπητήρια στην οικογένειά του. Καλό ταξίδι, Στέλιο Σεραφείδη! Καλό ταξίδι, αιώνιε αρχηγέ της ΑΕΚ!


Hotel Dionysos | Seafront hotel on quiet green location on Agistri\nΔίκλινο standard - πρώτος όροφος\nΔίκλινο standard - Ισόγειο\nΔίκλινο standard - στο επίπεδο του κήπου\nΔίκλινο economy - στο επίπεδο του κήπου\nΤα δωμάτια economy έχουν θέα στον κήπο\nΕπιλογές για κολύμπι\nHook Beach Club\nBeach bar Hook\nΗ είσοδος στο δωμάτιο - ground level\nΟ μπροστινός κήπος του ξενοδοχείου\nΙδανικό για εκείνους που προτιμούν μια ήσυχη γωνιά στο όμορφο Αγκίστρι, στην περιοχή της Σκληρής. Το ξενοδοχείο «Διόνυσος» διαθέτει 22 δίκλινα δωμάτια και μια σουίτα. Όλα (εκτός αυτών της οικονομικής θέσης), έχουν μπαλκόνια με θέα στη θάλασσα, στα superior rooms, που βρίσκονται κυρίως στη δεξιά πλευρά του κτηρίου, η θέα γίνεται μοναδική. Η Σκληρή είναι μια όαση γαλήνης ανάμεσα στα πεύκα. Το ξενοδοχείο, χτισμένο το 2001, έχει απ’ ευθείας πρόσβαση στα πεντακάθαρα νερά από την ειδική πλατφόρμα που υπάρχει ακριβώς μπροστά. Το χωριό, η Σκάλα, βρίσκεται στα 200 μέτρα παρακάτω και είναι γεμάτο εστιατόρια και όμορφα μπαράκια για κάθε γούστου διασκέδαση. Οι πελάτες μας μπορούν επίσης να κάνουν χρήση των εγκαταστάσεων του ξενοδοχείου/εστιατορίου «Ακταίον», που βρίσκεται επάνω στην αμμουδιά, στην παραλία της Σκάλας. Τέλος παρέχουμε δωρεάν ασύρματο internet και παρκινγκ στον χώρο μας.\nΌλα μας τα δωμάτια είναι διαμορφωμένα με ιδιαίτερο γούστο. Διαθέτουν κουζινάκι για καφε,ψυγείο, κλιματισμό και τηλεόραση. Τα επιπλωμένα μπαλκόνια τους βλέπουν προς την Αίγινα και μπορείτε να απολαύσετε από αυτά την Ανατολή ενώ ο ύπνος θα σας μείνει αξέχαστος κάτω απ’ τον ήχο των κυμάτων. Θα εξερευνήσετε με τη μάσκα τον βυθό με τα πεντακάθαρα νερά (και αν θέλετε κάνετε και ψαροντούφεκο) και θα χαλαρώσετε στις ξαπλώστρες και τις ομπρέλες του «Hook Beach Club», λίγα μέτρα δίπλα απ’ το ξενοδοχείο.\nΠρωινό σερβίρεται στο lounge του ξενοδοχείου. Στο μπαρ υπάρχουν επίσης snacks και ποτά. Όσοι επιθυμούν, μπορούν να ζητήσουν πλήρη διατροφή (πρωινό + μεσημεριανό ή βραδινό). Τα γεύματα σερβίρονται στο εστιατόριο «Ακταίον» στην παραλία της Σκάλας ( στα 200 μετρα)υπάρχει όμως και η δυνατότητα delivery.\nΚΑΝΤΕ ΚΡΑΤΗΣΗ ΤΩΡΑ ΕΙΔΙΚΈΣ ΠΡΟΣΦΟΡΕΣ ΦΟΡΜΑ ΚΡΑΤΗΣΗΣ\nΔείτε το άλμπουμ φωτογραφιών του Ξενοδοχείο Διόνυσος στη σελίδα μας στο facebook.\nΔίκλινο | Economy\nΜπαλκόνι με θέα στον κήπο και λίγο στη θάλασσα\nΕπιπλέον κρεβάτι εάν ζητηθεί\nΜπάνιο με μικρή μπανιέρα ή ντους\nΜπάνιο με μικρή μπανιέρα\nΚαναπές κρεβάτι για 2 άτομα\nΚλιματισμός (ανεξάρτητος)και στα δυο δωματια\nΤηλεόραση στα δυο δωματια\nΠλήρως εξοπλισμένη κουζίνα με φούρνο, φούρνο μικροκυμάτων και πλυντήριο πιάτων\nΜπαλκόνι στα δυο δωματια με θέα στην θάλασσα\nΡεσεψιόν: Ανοιχτή από τις 08.00 έως 22.00, τηλεφωνικά για το υπόλοιπο 24ωρο.\nΥπαίθρια: Κήπος, εξέδρα κολύμβησης. Επειδή ο βυθός στην ακτή είναι βραχώδης, το κολύμπι σε αυτό ειδικά το σημείο δεν συνίσταται για μικρά παιδάκια. Είναι βεβαίως ιδανικό για όσους απολαμβάνουν το υποβρύχιο ψάρεμα, την εξερεύνηση με τη μάσκα τους και το κολύμπι σε βαθύτερα νερά. Για ευκολότερη πρόσβαση, σας προτείνουμε να φοράτε παπούτσια για την θάλασσα.\nΠαραλίες: To «Hook Beach Club» με ξαπλώστρες και ομπρέλες είναι μόνο 100 μέτρα μακριά. Η παραλία της Χαλικιάδας, με τα όμορφα βότσαλα απέχει γύρω στα 10 λεπτά με τα πόδια. Γύρω της, υπάρχουν άλλες μικρές παραλίες με άμμο. Η μεγάλη παραλία της Σκάλας (επίσης αμμουδιά) βρίσκεται στα πέντε λεπτά με τα πόδια…\nΠετσέτες παραλίας: Ενοικιαζονται (2 ευρώ η πετσέτα).\nΔιατροφή: Το μπαρ του ξενοδοχείου σερβίρει snacks και ποτά. Υπάρχει επίσης η δυνατότητα delivery από το μενού του εστιατορίου «Ακταίον» μεταξύ 12.00 – 23.00.\nΠρωινό: Σερβίρεται στο σαλόνι (στον χώρο του μπαρ) μεταξύ 08.00 – 11.00. Επίσης μπορεί να σερβιριστεί αργότερα ή και στο δωμάτιό σας εφ’ όσον συμφωνηθεί.\nInternet: Ασύρματη δωρεάν σύνδεση (Wi-Fi) σε ολα τα δωματια , στο σαλόνι του ξενοδοχείου και στο μπαρ.\nΑλλαγή σεντονιών/πετσετών:Οι πετσέτες αλλάζονται κάθε 2 ημερες ενώ τα σεντόνια κάθε 3 ημέρες\nΠάρκινγκ: Δωρεάν ιδιωτικό πάρκινγκ στον χώρο του ξενοδοχείου.\nΥπηρεσίες: Αντικουνουπικές ηλεκτρικές συσκευές σε κάθε δωμάτιο,φύλαξη αποσκευών, πλυντήριο, σιδέρωμα ρούχων, φαξ, φωτοτυπικό.


ΘΕΜΑ ΕΞΩΦΥΛΛΟΥ Μπορείτε να Πλησιάσετε έναν Αόρατο Θεό;\nΘΕΜΑ ΕΞΩΦΥΛΛΟΥ Πώς Μπορείτε να Πλησιάσετε τον Θεό\nΔΙΑΒΑΣΤΕ ΣΤΗ(Ν) Ίμπο Αγγλική Αλβανική Αραβική Αρμενική Αφρικάανς Βιετναμική Βουλγαρική Γαλλική Γερμανική Δανική Ελληνική Εσθονική Εφίκ Ιαπωνική Ινδονησιακή Ισπανική Ιταλική Κινεζική Μανδαρινική (απλοποιημένη) Κινεζική Μανδαρινική (παραδοσιακή) Κορεατική Κροατική Λετονική Λιθουανική Μαλγασική Νορβηγική Ουγγρική Ουκρανική Πολωνική Πορτογαλική Ρουμανική Σερβική Σλοβακική Σλοβενική Τάι Τουρκική Φινλανδική Χιλιγκαϊνή\nΗ Σκοπιά—Έκδοση Μελέτης | Οκτώβριος 2000\n«Ας έρθει η βασιλεία σου. Ας γίνει το θέλημά σου, όπως στον ουρανό, έτσι και πάνω στη γη».—ΜΑΤΘΑΙΟΣ 6:10.\n1. Τι θα σημάνει ο ερχομός της Βασιλείας του Θεού;\nΟΤΑΝ ο Ιησούς δίδαξε τους ακολούθους του να προσεύχονται για τη Βασιλεία του Θεού, γνώριζε ότι ο ερχομός της θα τερμάτιζε την ανθρώπινη διακυβέρνηση που υπήρχε επί χιλιάδες χρόνια ανεξάρτητη από τον Θεό. Όλο εκείνον τον καιρό, το θέλημα του Θεού γενικά δεν γινόταν στη γη. (Ψαλμός 147:19, 20) Ύστερα όμως από την εγκαθίδρυση της Βασιλείας στον ουρανό, το θέλημα του Θεού πρόκειται να γίνεται παντού. Ο καιρός για την αλλαγή από την ανθρώπινη διακυβέρνηση στη διακυβέρνηση της ουράνιας Βασιλείας του Θεού, μια αλλαγή που εμπνέει δέος, είναι πολύ κοντά.\n2. Τι θα σηματοδοτήσει την αλλαγή από την ανθρώπινη διακυβέρνηση στη διακυβέρνηση της Βασιλείας;\n2 Αυτή η αλλαγή θα σηματοδοτηθεί από τη χρονική περίοδο που αποκάλεσε ο Ιησούς «μεγάλη θλίψη, τέτοια που δεν έχει συμβεί από την αρχή του κόσμου μέχρι τώρα ούτε πρόκειται να ξανασυμβεί». (Ματθαίος 24:21) Η Γραφή δεν λέει πόσο μεγάλη θα είναι αυτή η χρονική περίοδος, αλλά οι συμφορές που πρόκειται να συμβούν στη διάρκειά της θα είναι χειρότερες από οτιδήποτε έχει δει ποτέ ο κόσμος. Στην έναρξη της μεγάλης θλίψης θα συμβεί κάτι που θα συνταράξει έντονα τους περισσότερους ανθρώπους στη γη: η ολοκληρωτική καταστροφή της ψεύτικης θρησκείας. Αυτό δεν θα συνταράξει τους Μάρτυρες του Ιεχωβά, διότι εκείνοι το περιμένουν εδώ και πολύ καιρό. (Αποκάλυψη 17:1, 15‐17· 18:1‐24) Η μεγάλη θλίψη τελειώνει στον Αρμαγεδδώνα, κατά τον οποίο η Βασιλεία του Θεού θα συντρίψει όλο το Σατανικό σύστημα.—Δανιήλ 2:44· Αποκάλυψη 16:14, 16.\n3. Πώς περιγράφει ο Ιερεμίας την κατάληξη των ανυπάκουων ατόμων;\n3 Τι θα σημάνει αυτό για ανθρώπους «οι οποίοι δεν γνωρίζουν τον Θεό και . . . οι οποίοι δεν υπακούν στα καλά νέα» σχετικά με την ουράνια Βασιλεία του στα χέρια του Χριστού; (2 Θεσσαλονικείς 1:6‐9) Η Βιβλική προφητεία μάς λέει: «Δείτε! Συμφορά θα προχωρεί από έθνος σε έθνος, και μεγάλη θύελλα θα σηκωθεί από τα πιο απομακρυσμένα μέρη της γης. Και εκείνοι που θα θανατωθούν από τον Ιεχωβά θα βρίσκονται εκείνη την ημέρα από τη μία άκρη της γης ως την άλλη άκρη της γης. Δεν θα γίνει θρήνος για αυτούς ούτε θα συναχθούν ούτε θα θαφτούν. Κοπριά στην επιφάνεια της γης θα γίνουν».—Ιερεμίας 25:32, 33.\nΤο Τέλος της Πονηρίας\n4. Γιατί είναι δικαιολογημένος ο Ιεχωβά να φέρει τέλος σε αυτό το πονηρό σύστημα;\n4 Εδώ και χιλιάδες χρόνια, ο Ιεχωβά Θεός ανέχεται την πονηρία—αρκετό χρονικό διάστημα για να διακρίνουν τα άτομα που έχουν δίκαιη καρδιά ότι η ανθρώπινη διακυβέρνηση είναι πραγματική συμφορά. Λόγου χάρη, στον 20ό αιώνα και μόνο, πάνω από 150 εκατομμύρια άνθρωποι σκοτώθηκαν σε πολέμους, επαναστάσεις και άλλες κοινωνικές αναταραχές, σύμφωνα με μια πηγή. Η θηριωδία του ανθρώπου έγινε ιδιαίτερα φανερή κατά το Β΄ Παγκόσμιο Πόλεμο όταν σκοτώθηκαν περίπου 50 εκατομμύρια άτομα, πολλά από τα οποία πέθαναν με φρικτό τρόπο στα ναζιστικά στρατόπεδα συγκέντρωσης. Ακριβώς όπως προείπε η Γραφή, στον καιρό μας «πονηροί άνθρωποι και απατεώνες . . . προχωρούν από το κακό στο χειρότερο». (2 Τιμόθεο 3:1‐5, 13) Σήμερα, η ανηθικότητα, το έγκλημα, η βία, η διαφθορά και η περιφρόνηση για τους κανόνες του Θεού μαίνονται ανεξέλεγκτα. Συνεπώς, ο Ιεχωβά είναι απόλυτα δικαιολογημένος να οδηγήσει στο τέλος του αυτό το πονηρό σύστημα.\n5, 6. Περιγράψτε την πονηρία που υπήρχε στην αρχαία Χαναάν.\n5 Η κατάσταση τώρα είναι παρόμοια με εκείνη που επικρατούσε στη Χαναάν πριν από 3.500 χρόνια περίπου. Η Γραφή λέει: «Καθετί απεχθές στον Ιεχωβά, το οποίο εκείνος μισεί, αυτοί το έκαναν στους θεούς τους, εφόσον ακόμη και τους γιους τους και τις κόρες τους καίνε στη φωτιά ως προσφορά στους θεούς τους». (Δευτερονόμιο 12:31) Ο Ιεχωβά πληροφόρησε το έθνος του Ισραήλ: «Λόγω της πονηρίας τους διώχνει ο Ιεχωβά ο Θεός σου αυτά τα έθνη από μπροστά σου». (Δευτερονόμιο 9:5) Ο Βιβλικός ιστορικός Χένρι Χ. Χάλεϊ επισήμανε: «Η λατρεία του Βάαλ, της Αστορέθ καθώς και άλλων θεών των Χαναναίων περιλάμβανε τα πιο εξωφρενικά όργια, οι δε ναοί τους ήταν κέντρα ακολασίας».\n6 Ο Χάλεϊ έδειξε πόσο χονδροειδής είχε γίνει η πονηρία τους αναφέροντας ότι σε μία από τις πολλές περιοχές αυτού του είδους οι αρχαιολόγοι «βρήκαν μεγάλο αριθμό αγγείων με λείψανα παιδιών που είχαν προσφερθεί ως θυσία στον Βάαλ». Ο Χάλεϊ είπε: «Αποδείχτηκε ότι ολόκληρη η περιοχή ήταν νεκροταφείο νεογέννητων. . . . Οι Χαναναίοι απέδιδαν λατρεία εντρυφώντας σε ανήθικες πράξεις ενώπιον των θεών τους ως θρησκευτική τελετουργία και έπειτα δολοφονώντας τα πρωτότοκα παιδιά τους ως θυσία στους ίδιους αυτούς θεούς. Φαίνεται ότι, σε μεγάλο βαθμό, η γη της Χαναάν είχε γίνει κάτι σαν Σόδομα και Γόμορρα σε εθνική κλίμακα. . . . Ένας πολιτισμός που χαρακτηριζόταν από διαφθορά και κτηνωδία σε βαθμό αποτροπιασμού είχε άραγε το δικαίωμα να εξακολουθεί να υπάρχει; . . . Οι αρχαιολόγοι που κάνουν τις ανασκαφές στα ερείπια των πόλεων των Χαναναίων απορούν γιατί ο Θεός δεν τους κατέστρεψε νωρίτερα».\nΘα Κληρονομήσουν τη Γη\n7, 8. Πώς θα καθαρίσει ο Θεός αυτή τη γη;\n7 Ακριβώς όπως ο Θεός καθάρισε τη Χαναάν, έτσι θα καθαρίσει σύντομα και ολόκληρη τη γη και θα τη δώσει σε εκείνους που κάνουν το θέλημά του. «Οι ευθείς θα κατοικήσουν στη γη και οι άμεμπτοι θα απομείνουν σε αυτήν. Όσο για τους πονηρούς, αυτοί θα εκκοπούν από τη γη». (Παροιμίες 2:21, 22) Και ο ψαλμωδός λέει: «Λίγο ακόμη και ο πονηρός δεν θα υπάρχει πια . . . Οι πράοι όμως θα γίνουν κάτοχοι της γης και θα βρίσκουν εξαιρετική ευχαρίστηση στην αφθονία της ειρήνης». (Ψαλμός 37:10, 11) Επίσης, θα απομακρυνθεί και ο Σατανάς, ώστε «να μην παροδηγήσει πια αυτός τα έθνη μέχρι να τελειώσουν τα χίλια χρόνια». (Αποκάλυψη 20:1‐3) Ναι, «ο κόσμος παρέρχεται καθώς και η επιθυμία του, αλλά αυτός που κάνει το θέλημα του Θεού παραμένει για πάντα».—1 Ιωάννη 2:17.\n8 Συνοψίζοντας τη μεγαλειώδη ελπίδα εκείνων που θέλουν να ζουν για πάντα στη γη, ο Ιησούς είπε: «Ευτυχισμένοι είναι οι πράοι, επειδή αυτοί θα κληρονομήσουν τη γη». (Ματθαίος 5:5) Πιθανώς αναφερόταν στο εδάφιο Ψαλμός 37:29, το οποίο προείπε: «Οι δίκαιοι θα γίνουν κάτοχοι της γης και θα κατοικούν για πάντα σε αυτήν». Ο Ιησούς γνώριζε ότι σκοπός του Ιεχωβά ήταν να ζουν οι δίκαιοι σε μια παραδεισιακή γη για πάντα. Ο Ιεχωβά λέει: «Εγώ έκανα τη γη, τους ανθρώπους και τα ζώα που βρίσκονται στην επιφάνεια της γης με τη μεγάλη μου δύναμη . . . και την έδωσα σε όποιον φάνηκε σωστό στα μάτια μου».—Ιερεμίας 27:5.\nΈνας Υπέροχος Νέος Κόσμος\n9. Τι είδους κόσμο θα φέρει σε ύπαρξη η Βασιλεία του Θεού;\n9 Μετά τον Αρμαγεδδώνα, η Βασιλεία του Θεού θα φέρει σε ύπαρξη μια υπέροχη «νέα γη» στην οποία «δικαιοσύνη θα κατοικεί». (2 Πέτρου 3:13) Τι τεράστια ανακούφιση θα νιώσουν οι επιζώντες από τον Αρμαγεδδώνα όταν θα απαλλαχτούν από αυτό το καταπιεστικό, πονηρό σύστημα πραγμάτων! Πόσο χαρούμενοι θα είναι για το ότι θα έχουν εισέλθει στο δίκαιο νέο κόσμο υπό την κυβέρνηση της ουράνιας Βασιλείας, με την προοπτική υπέροχων ευλογιών και αιώνιας ζωής!—Αποκάλυψη 7:9‐17.\n10. Ποια κακά πράγματα δεν θα υπάρχουν πια υπό τη διακυβέρνηση της Βασιλείας;\n10 Οι άνθρωποι δεν θα απειλούνται πια από πόλεμο, έγκλημα, πείνα ή ακόμη και από αρπακτικά ζώα. «Θα συνάψω με [το λαό μου] διαθήκη ειρήνης και ασφαλώς θα κάνω να εξαλειφθούν τα βλαβερά θηρία από τη χώρα . . . Και το δέντρο του αγρού θα δίνει τον καρπό του και η γη θα δίνει τη σοδειά της, και αυτοί θα βρίσκονται στη γη τους με ασφάλεια». «Θα σφυρηλατήσουν τα σπαθιά τους σε υνιά και τα δόρατά τους σε δρεπάνια. Δεν θα σηκώσουν σπαθί, έθνος εναντίον έθνους, ούτε θα μάθουν πια τον πόλεμο. Και θα κάθονται ο καθένας κάτω από το κλήμα του και κάτω από τη συκιά του, και δεν θα υπάρχει κανείς που να τους κάνει να τρέμουν».—Ιεζεκιήλ 34:25‐28· Μιχαίας 4:3, 4.\n11. Γιατί μπορούμε να είμαστε πεπεισμένοι ότι οι σωματικές παθήσεις θα τερματιστούν;\n11 Η αρρώστια, η θλίψη, ακόμη και ο θάνατος θα εξαλειφθούν. «Κανένας κάτοικος δεν θα λέει: “Είμαι άρρωστος”. Ο λαός που κατοικεί σε αυτή τη γη θα συγχωρηθεί για το σφάλμα του». (Ησαΐας 33:24) «[Ο Θεός] θα εξαλείψει κάθε δάκρυ από τα μάτια τους, και ο θάνατος δεν θα υπάρχει πια, ούτε πένθος ούτε κραυγή ούτε πόνος δεν θα υπάρχουν πια. Τα παλιά έχουν παρέλθει. . . . “Δείτε! Κάνω νέα τα πάντα”». (Αποκάλυψη 21:4, 5) Όταν βρισκόταν στη γη, ο Ιησούς έδειξε ότι διέθετε την ικανότητα να κάνει τέτοια πράγματα με τη δύναμη που του είχε δώσει ο Θεός. Με την υποστήριξη του αγίου πνεύματος, ο Ιησούς περιόδευε σε ολόκληρη τη χώρα γιατρεύοντας τους αναπήρους και θεραπεύοντας τους αρρώστους.—Ματθαίος 15:30, 31.\n12. Ποια ελπίδα υπάρχει για τους νεκρούς;\n12 Ο Ιησούς έκανε ακόμη περισσότερα. Ήγειρε νεκρούς. Πώς αντιδρούσαν οι ταπεινοί άνθρωποι; Όταν ανέστησε ένα 12χρονο κορίτσι, οι γονείς της «κυριεύτηκαν από χαρά και μεγάλη έκσταση». (Μάρκος 5:42) Αυτό ήταν άλλο ένα παράδειγμα που έδειχνε τι θα κάνει ο Ιησούς σε παγγήινη κλίμακα υπό τη διακυβέρνηση της Βασιλείας, διότι τότε «πρόκειται να γίνει ανάσταση δικαίων και αδίκων». (Πράξεις 24:15) Φανταστείτε τη μεγάλη έκσταση που θα υπάρχει όταν οι νεκροί θα επανέρχονται ομαδικά στη ζωή και θα ξανασμίγουν με τα αγαπημένα τους πρόσωπα! Χωρίς αμφιβολία, θα γίνει ένα μεγάλο εκπαιδευτικό έργο υπό την επίβλεψη της Βασιλείας ώστε «η γη [να] γεμίσει από τη γνώση του Ιεχωβά όπως τα νερά σκεπάζουν τη θάλασσα».—Ησαΐας 11:9.\n«Πρόκειται να γίνει ανάσταση δικαίων και αδίκων»\nΔικαιώνεται η Κυριαρχία του Ιεχωβά\n13. Πώς θα καταδειχτεί η ορθότητα της διακυβέρνησης του Θεού;\n13 Μέχρι το τέλος των χιλίων ετών της διακυβέρνησης της Βασιλείας, η ανθρώπινη οικογένεια θα έχει αποκατασταθεί σε διανοητική και σωματική τελειότητα. Η γη θα είναι ένας παγγήινος κήπος της Εδέμ, ένας παράδεισος. Θα επικρατεί ειρήνη, ευτυχία, ασφάλεια και μια αγαπημένη κοινωνία ανθρώπων. Ποτέ στην ανθρώπινη ιστορία πριν από τη διακυβέρνηση της Βασιλείας δεν είδε κανείς κάτι τέτοιο. Πόσο φανερή θα έχει γίνει τότε η τεράστια αντίθεση ανάμεσα στα χιλιάδες χρόνια οικτρής ανθρώπινης διακυβέρνησης του παρελθόντος και στη μεγαλειώδη διακυβέρνηση της χιλιετούς ουράνιας Βασιλείας του Θεού! Η διακυβέρνηση του Θεού μέσω της Βασιλείας του θα έχει καταδειχτεί ότι είναι απόλυτα ανώτερη από κάθε άποψη. Το δικαίωμα που έχει ο Θεός να κυβερνάει, η κυριαρχία του, θα έχει δικαιωθεί ολοκληρωτικά.\n14. Τι θα συμβεί στους στασιαστές όταν θα τελειώσουν τα χίλια χρόνια;\n14 Στο τέλος των χιλίων ετών, ο Ιεχωβά θα επιτρέψει στους τέλειους ανθρώπους να επιλέξουν ελεύθερα ποιον θέλουν να υπηρετούν. Η Γραφή δείχνει ότι «ο Σατανάς θα λυθεί από τη φυλακή του». Θα προσπαθήσει και πάλι να παροδηγήσει τους ανθρώπους, μερικοί από τους οποίους θα επιλέξουν την ανεξαρτησία από τον Θεό. Για να “μην εμφανιστεί στενοχώρια δεύτερη φορά”, ο Ιεχωβά θα εξολοθρεύσει τον Σατανά, τους δαίμονές του και όλους όσους θα στασιάσουν εναντίον της κυριαρχίας Του. Κανένας δεν θα μπορέσει να ισχυριστεί ότι όποιοι άνθρωποι καταστραφούν τότε αιώνια δεν είχαν κάποια ευκαιρία ή ότι η εσφαλμένη πορεία τους οφειλόταν στην ατέλεια. Όχι, αυτοί θα είναι σαν τους τέλειους Αδάμ και Εύα, οι οποίοι επέλεξαν με τη θέλησή τους να στασιάσουν εναντίον της δίκαιης διακυβέρνησης του Ιεχωβά.—Αποκάλυψη 20:7‐10· Ναούμ 1:9.\nΟι όσιοι θα επανέλθουν σε κατάλληλη σχέση με τον Ιεχωβά\n15. Ποια σχέση θα έχουν οι όσιοι με τον Ιεχωβά;\n15 Από την άλλη μεριά, η συντριπτική πλειονότητα των ανθρώπων πιθανότατα θα επιλέξει να υποστηρίξει την κυριαρχία του Ιεχωβά. Εφόσον θα έχει εξολοθρευτεί κάθε στασιαστής, οι δίκαιοι θα σταθούν ενώπιον του Ιεχωβά, έχοντας περάσει την τελική δοκιμή οσιότητας. Αυτοί οι όσιοι θα γίνουν τότε δεκτοί από τον Ιεχωβά ως γιοι και κόρες του. Επομένως, επανέρχονται στη σχέση που είχαν ο Αδάμ και η Εύα με τον Θεό προτού στασιάσουν. Έτσι, το εδάφιο Ρωμαίους 8:21 θα εκπληρωθεί: «Και η ίδια η δημιουργία [το ανθρώπινο γένος] θα ελευθερωθεί από την υποδούλωση στη φθορά και θα έχει την ένδοξη ελευθερία των παιδιών του Θεού». Ο προφήτης Ησαΐας προλέγει: «[Ο Θεός] θα καταπιεί το θάνατο για πάντα, και ο Υπέρτατος Κύριος Ιεχωβά θα εξαλείψει οπωσδήποτε τα δάκρυα από όλα τα πρόσωπα».—Ησαΐας 25:8.\nΗ Ελπίδα της Αιώνιας Ζωής\n16. Γιατί είναι κατάλληλο να αποβλέπουμε στην ανταμοιβή της αιώνιας ζωής;\n16 Τι υπέροχη προοπτική περιμένει τους πιστούς—το να γνωρίζουν ότι ο Θεός πάντοτε θα τους κατακλύζει με υπεράφθονα πνευματικά και υλικά αγαθά! Ο ψαλμωδός είπε δικαιολογημένα: «Ανοίγεις το χέρι σου και χορταίνεις την [κατάλληλη] επιθυμία κάθε ζωντανού πλάσματος». (Ψαλμός 145:16) Ο Ιεχωβά ενθαρρύνει τα μέλη της επίγειας τάξης να διατηρούν αυτή την ελπίδα της ζωής στον Παράδεισο ως μέρος της πίστης τους σε αυτόν. Μολονότι το ζήτημα της κυριαρχίας του Ιεχωβά είναι σημαντικότερο, εκείνος δεν ζητάει από τους ανθρώπους να τον υπηρετούν χωρίς την προοπτική κάποιας ανταμοιβής. Σε ολόκληρη τη Γραφή, η οσιότητα στον Θεό και η ελπίδα της αιώνιας ζωής είναι άρρηκτα συνδεδεμένες ως απαραίτητα μέρη της πίστης του Χριστιανού στον Θεό. «Εκείνος που πλησιάζει τον Θεό πρέπει να πιστέψει ότι αυτός είναι και ότι γίνεται μισθαποδότης σε εκείνους που τον εκζητούν ένθερμα».—Εβραίους 11:6.\n17. Πώς έδειξε ο Ιησούς ότι είναι κατάλληλο να μας στηρίζει η ελπίδα μας;\n17 Ο Ιησούς είπε: «Αυτό σημαίνει αιώνια ζωή, το να αποκτούν γνώση για εσένα, τον μόνο αληθινό Θεό, και για αυτόν που απέστειλες, τον Ιησού Χριστό». (Ιωάννης 17:3) Εδώ συνέδεσε τη γνώση για τον Θεό και τους σκοπούς του με την ανταμοιβή που φέρνει αυτό. Παραδείγματος χάρη, τότε που ένας κακοποιός ζήτησε από τον Ιησού να τον θυμηθεί όταν θα ερχόταν στη Βασιλεία του, ο Ιησούς τού είπε: «Θα είσαι μαζί μου στον Παράδεισο». (Λουκάς 23:43) Δεν είπε στον άνθρωπο να έχει πίστη ακόμη και αν δεν λάβαινε ανταμοιβή. Γνώριζε ότι ο Ιεχωβά θέλει να έχουν οι υπηρέτες του την ελπίδα της αιώνιας ζωής σε μια παραδεισιακή γη, ελπίδα η οποία τους στηρίζει καθώς αντιμετωπίζουν διάφορες δοκιμασίες σε αυτόν τον κόσμο. Συνεπώς, το να αποβλέπει κάποιος στην ανταμοιβή αποτελεί ζωτική βοήθεια για να υπομένει ως Χριστιανός.\nΤο Μέλλον της Βασιλείας\n18, 19. Τι θα συμβεί στον Βασιλιά και στη Βασιλεία στο τέλος της Χιλιετούς Διακυβέρνησης;\n18 Εφόσον η Βασιλεία είναι μια βοηθητική κυβέρνηση την οποία χρησιμοποιεί ο Ιεχωβά για να φέρει τη γη και τους ανθρώπινους κατοίκους της σε τελειότητα και να τους συμφιλιώσει μαζί του, ποιος ρόλος επιφυλάσσεται για τον Βασιλιά Ιησού Χριστό και τους 144.000 βασιλιάδες και ιερείς μετά τη Χιλιετία; «Κατόπιν το τέλος, όταν παραδώσει τη βασιλεία στον Θεό και Πατέρα του, όταν θα έχει εκμηδενίσει κάθε κυβέρνηση και κάθε εξουσία και δύναμη. Διότι πρέπει να βασιλεύει ώσπου να βάλει ο Θεός όλους τους εχθρούς κάτω από τα πόδια του».—1 Κορινθίους 15:24, 25.\n19 Αφού ο Χριστός θα παραδώσει τη Βασιλεία στον Θεό, πώς πρέπει να κατανοηθούν τα εδάφια που αναφέρουν ότι αυτή θα διαρκέσει για πάντα; Τα επιτεύγματα της Βασιλείας θα παραμείνουν για πάντα. Ο Χριστός θα τιμάται παντοτινά λόγω του ρόλου που έπαιξε συμβάλλοντας στη δικαίωση της κυριαρχίας του Θεού. Εφόσον όμως η αμαρτία και ο θάνατος θα έχουν τότε εξαλειφθεί εντελώς και η ανθρωπότητα θα έχει απολυτρωθεί, δεν θα είναι πλέον απαραίτητος ως Λυτρωτής. Η Χιλιετής Διακυβέρνηση της Βασιλείας θα έχει επίσης εκπληρώσει πλήρως το σκοπό της. Επομένως δεν θα χρειάζεται πια να παραμένει κάποια βοηθητική κυβέρνηση ανάμεσα στον Ιεχωβά και στους υπάκουους ανθρώπους. Έτσι, “ο Θεός θα είναι τα πάντα για όλους”.—1 Κορινθίους 15:28.\n20. Πώς μπορούμε να μάθουμε τι επιφυλάσσει το μέλλον για τον Χριστό και τους 144.000;\n20 Ποιο μελλοντικό ρόλο θα έχουν ο Χριστός και οι συγκυβερνήτες του μετά το τέλος της Χιλιετούς Βασιλείας; Η Γραφή δεν λέει. Ωστόσο, μπορούμε να είμαστε βέβαιοι ότι ο Ιεχωβά θα τους δώσει και άλλα πολλά προνόμια υπηρεσίας σε ολόκληρη τη δημιουργία του. Είθε όλοι μας σήμερα να υποστηρίζουμε την κυριαρχία του Ιεχωβά για να λάβουμε αιώνια ζωή, ώστε στο μέλλον να είμαστε ζωντανοί για να μπορέσουμε να μάθουμε τι σκοπό έχει ο Ιεχωβά για τον Βασιλιά και τους συμβασιλιάδες και συνιερείς του, καθώς και για ολόκληρο το εκπληκτικό σύμπαν του!\nΣε ποια αλλαγή πλησιάζουμε όσον αφορά τη διακυβέρνηση;\nΠώς θα κρίνει ο Θεός τους πονηρούς και τους δίκαιους;\nΠοιες συνθήκες θα υπάρχουν στο νέο κόσμο;\nΠώς θα δικαιωθεί πλήρως η κυριαρχία του Ιεχωβά;


EPSON - EB-W22 - Προτζέκτορ - Projector - 3LCD - WXGA - 3.000 lumens - Conceptum\nEPSON - EB-W22 - Προτζέκτορ - Projector - 3LCD - WXGA - 3.000 lumens\nΑυτός ο προσιτός προβολέας LCD αποδίδει τα χρώματα τρεις φορές πιο φωτεινά συγκριτικά με τους τυπικούς προβολείς DLP 1 τσιπ. Σε συνδυασμό με την ανάλυση WXGA, το οπτικό ζουμ 1,2x και τα 3.000 lumen, οι χρήστες των μικρών επιχειρήσεων και αιθουσών διδασκαλίας μπορούν να είναι σίγουροι ότι οι προβολές τους θα είναι ευκρινείς και καθαρές όποια κι αν είναι τα επίπεδα φωτισμού.\nΦωτεινές και ζωντανές εικόνες υψηλής ποιότητας\nΑυτός ο προβολέας LCD προβάλλει φωτεινές εικόνες με ζωντανά χρώματα για ευκρινή και καθαρή εικόνα. Είναι ιδανικός για παρουσιάσεις και κινούμενες εικόνες που ενισχύονται από τον λόγο αντίθεσης 10.000:1. Με είσοδο HDMI, το περιεχόμενο εικόνας και ήχου προβάλλεται εύκολα με την ίδια υψηλή ποιότητα που θα προσδοκούσατε από τον νούμερο ένα κατασκευαστή προβολέων στον κόσμο.\nΠροβολέας με δυνατότητα διασύνδεσης Ethernet\nΗ δυνατότητα διασύνδεσης Ethernet σάς επιτρέπει να ελέγχετε και να παρακολουθείτε τον προβολέα και να προβάλλετε περιεχόμενο σε όλο το εύρος του δικτύου LAN.\nΜε τη λειτουργία επόπτη, μπορείτε εύκολα να επιτρέπετε σε άλλους να συνδέονται και να μοιράζονται το περιεχόμενό τους μέσω του δικού σας LAN. Εσείς διατηρείτε τον απόλυτο έλεγχο και μπορείτε να επιλέγετε πότε θα προβάλετε το περιεχόμενο: ιδανικός για σκοπούς αλληλεπίδρασης σε εκπαιδευτικά περιβάλλοντα που απαιτούν συνεργασία.\nΧάρη στο χειροκίνητο ρυθμιστικό keystone - μοναδικό χαρακτηριστικό της Epson - και την αυτόματη κατακόρυφη διόρθωση keystone, μπορείτε να ρυθμίσετε τον προβολέα εύκολα και γρήγορα. Ανεξάρτητα από τη γωνία στην οποία έχει τοποθετηθεί ο προβολέας, οι χρήστες μπορούν να ευθυγραμμίζουν εύκολα την εικόνα για σωστή και ίσια προβολή. Με την τεχνολογία Colour Universal Design ο χειρισμός του προβολέα είναι ευκολότερος χάρη στα νέα χρώματα της οθόνης LED και τα εικονίδια του μενού στον πίνακα ελέγχου του.\nΕξαιρετικά καθαρή προβολή: 3.000 lumen απόδοσης λευκού φωτισμού και 3.000 lumen απόδοσης έγχρωμου φωτισμού\nΕυκρινείς λεπτομέρειες: Λόγος αντίθεσης 10000:1\nΦιλικός προς το περιβάλλον: Καρτέλα οικονομικών ρυθμίσεων και λειτουργία μείωσης φωτισμού της λάμπας


Κατάρρευση στις τιμές Ακινήτων: Πωλούνται και με 100 ευρώ το τετραγωνικό μέτρο | Καθημερινά νέα για φωτοβολταϊκά\n← Σήμερα το απόγευμα η προθεσμία για την εκδήλωση ενδιαφέροντος για ΑΔΜΗΕ\nΥποχρεωτική δήλωση του e-mail στην Εφορία →\nΤην πλήρη απαξίωση της ακίνητης περιουσίας των Ελλήνων, έχει προκαλέσει η κατάρρευση των τιμών την τελευταία εξαετία, μια κατάρρευση που για πολλούς χαρακτηρίζεται ως «σπάσιμο της φούσκας» που είχε δημιουργηθεί από το 1999 μέχρι το 2008.\nΝεόδμητες κατοικίες έχουν φτάσει να πωλούνται ακόμη και κάτω από 1.000 ευρώ το τετραγωνικό μέτρο ενώ για τα παλαιά διαμερίσματα, κυρίως στις φτωχές περιοχές της Αθήνας αλλά και σε πολλές επαρχιακές πόλεις, η εικόνα είναι ακόμη χειρότερη.\nΟι ιδιοκτήτες σπιτιών 30 – 40 ετών τα πουλάνε όσο – όσο προκειμένου να τα «ξεφορτωθούν» και να γλιτώσουν την μόνιμη πλέον φορολόγηση μέσω του Ενιαίου Φόρου Ιδιοκτησίας Ακινήτων (ΕΝΦΙΑ). Ετσι, διαμερίσματα που αγοράστηκαν τη δεκαετία του ’70 ή και παλαιότερα, πωλούνται ακόμη και κάτω από 300 ευρώ το τετραγωνικό μέτρο.\nΟι ειδικοί της αγοράς έχουν καταγράψει ακραίες περιπτώσεις ακινήτων -σε κακή πάντως κατάσταση- τα οποία πωλούνται όσο ένα… μεταχειρισμένο αυτοκίνητο. Χαρακτηριστικά αναφέρουν τις εξής αγγελίες που είναι πραγματικές:\nΔιαμέρισμα 55 τ.μ. στα Χανιά, κατασκευής 1965 πωλείται 5.000 ευρώ, δηλαδή κάτω από 100 ευρώ το τετραγωνικό. Ακόμη και 500 ευρώ/τ.μ. να χρειαστούν για την ανακαίνισή του, η τιμή θεωρείται εξωφρενικά χαμηλή.\nΣτην Κυψέλη ημιυπόγεια γκαρσονιέρα 18 τ.μ. του 1970 με ανακαίνιση το 2008 έχει τιμή 4.800 ευρώ. Δηλαδή με 266 ευρώ/τ.μ.\nΣτο Παγκράτι, γκαρσονιέρα 25 τ.μ. με φυσικό αέριο σε ανακαινισμένη. πολυκατοικία δίνεται 5.500 ευρώ ή 220 ευρώ/τ.μ.\nΣτην Πλατεία Αμερικής, διαμέρισμα 23 τ.μ. προσφέρεται από τον Ιανουάριο αντί 5.000 ευρώ, δηλαδή μόλις 150 ευρώ/τ.μ.\nΚαι μπορεί τα παραπάνω ακίνητα να μην αντικατοπτρίζουν την πραγματική εικόνα της αγοράς, ωστόσο, οι κτηματομεσίτες αναφέρουν ότι η συντριπτική πλειοψηφία των παλαιών σπιτιών πωλούνται -ανάλογα με την κατάσταση που βρίσκονται- από 250 έως 700 ευρώ/τ.μ.\nΜεγάλη βουτιά, που ξεπερνά σε πολλές περιοχές το 60%, καταγράφεται και στα καινούργια διαμερίσματα με αποτέλεσμα να υπάρχουν περιπτώσεις πώλησης κάτω από το κόστος κατασκευής. Σύμφωνα με εργολάβους που έχουν στα χέρια τους δεκάδες απούλητα σπίτια, αναγκάζονται να πουλήσουν κάποια από αυτά ακόμη και κάτω από 1.000 ευρώ/τ.μ. όταν η κατασκευή τους κόστισε 1.200-1.500 ευρώ/τ.μ. Πρόκειται κυρίως για διαμερίσματα στις δυτικές και νοτιοδυτικές περιοχές της Αττικής (Καμίνι, Νίκαια, Ελευσίνα κ.λπ.) καθώς και στη Θεσσαλονίκη (Αμπελόκηποι, Σταυρούπολη, Εύοσμος, Κορδελιό, Ηλιούπολη κ.λπ.)\nΟι ιδιοκτήτες που πουλάνε είναι κατά κύριο λόγο Ελληνες που αγόρασαν σπίτια τη δεκαετία του ’70. Πρόκειται κυρίως για τα πρώτα φοιτητικά διαμερίσματα ή τα σπίτια όσων ήρθαν από την επαρχία για να βρουν δουλειά στην Αθήνα και αγόρασαν στις καινούργιες τότε πολυκατοικίες. Αφού έμειναν σ’ αυτά για αρκετά χρόνια στη συνέχεια μετακόμισαν σε άλλες περιοχές της Αττικής και ενοικίασαν τα πρώτα σπίτια. Ενοικιαστές ήταν αφενός το δεύτερο κύμα Ελλήνων από την επαρχία και αφετέρου οι χιλιάδες μετανάστες που ήθελαν ένα φθηνό σπίτι για να μείνουν τα πρώτα χρόνια ενώ στη συνέχεια πολλοί από αυτούς έγιναν και ιδιοκτήτες. Η περιουσία αυτή ενοικιάζονταν και προσέφερε ένα καλό εισόδημα ενώ με την σχεδόν μηδενική φορολόγηση των ακινήτων μέχρι το 2009, έμεναν αρκετά χρήματα από τα ενοίκια.\nΗ δεύτερη κατηγορία πωλητών είναι οι ξένοι που πρόκοψαν στην Ελλάδα αλλά η κρίση και η ανεργία των τελευταίων ετών τους οδήγησε σε μαζική… μετανάστευση στην πατρίδα τους. Πουλάνε κι αυτοί όσο – όσο γκαρσονιέρες και δυάρια που αγόρασαν κατά κύριο λόγο στις φτωχές συνοικίες της Αθήνας. Η μεγάλη κρίση στην κτηματαγορά έφερε χιλιάδες άδεια διαμερίσματα και μεγάλη υποχώρηση των τιμών. Στην πλήρη κατάρρευση συνέτεινε και η δραματική αύξηση της φορολογίας η οποία έχει οκταπλασιαστεί από το 2009 και μετά.\nΒόμβα «πόθεν έσχες» έχει πέσει από τις αρχές του χρόνου στην κτηματαγορά. Η επαναφορά του μέτρου, προκειμένου να «πιαστούν στα πράσα» όσοι ήθελαν να «ξεπλύνουν» χρήμα μέσω αγορών ακινήτων, έχει προκαλέσει τεράστια προβλήματα στις αγοραπωλησίες. Ο λόγος είναι ότι οι περισσότερες συμφωνίες, κυρίως για τα μεταχειρισμένα (άλλωστε 9 στα 10 ακίνητα που αλλάζουν χέρια σήμερα είναι παλαιά) κλείνουν σε επίπεδα 40%-50% κάτω από την αντικειμενική τους αξία ενώ υπάρχουν και περιπτώσεις όπου η «ψαλίδα» φτάνει το 70%.\nΝα σημειωθεί ότι επτά στα 10 ακίνητα που βγαίνουν προς πώληση έχουν τιμές κάτω από την αντικειμενική αξία.\nΟι αγοραστές καλούνται από την εφορία να δικαιολογήσουν τα χρήματα που κατέβαλαν επί των αντικειμενικών αξιών κι όχι επί της πραγματικής αξίας στην οποία έγινε η αγοραπωλησία. Ετσι, εκτός του φόρου υπεραξίας, όλες οι άλλες επιβαρύνσεις γίνονται με βάση την αντικειμενική τιμή που αναγνωρίζει η εφορία. Για παράδειγμα, σε αγορά οικοπέδου η οποία έγινε πρόσφατα η τιμή που συμφωνήθηκε ήταν 355 χιλιάδες ευρώ, όμως, στο συμβόλαιο έγραφε 950 χιλιάδες ευρώ, όση ήταν δηλαδή η αντικειμενική αξία. Ετσι, ο φόρος μεταβίβασης, οι εγγραφές στο υποθηκοφυλακείο και το κτηματολόγιο και τα έξοδα για μεσίτες, συμβολαιογράφους, δικηγόρους ήταν σχεδόν τριπλάσια απ’ ότι θα πλήρωνε ο ιδιοκτήτης εφόσον αναγνωρίζονταν η τιμή πώλησης.\nΟπως επισημαίνει ο σύμβουλος ακινήτων, Αθανάσιος Λίγγος, «το πιο μεγάλο πρόβλημα που αντιμετωπίζει η κτηματαγορά κατά τη γνώμη μου είναι η επαναφορά του πόθεν έσχες. Κι αυτό γιατί κάθε αγοραστής πρέπει να δικαιολογήσει τα χρήματα που δίνει επί της αντικειμενικής αξίας του ακινήτου που αγοράζει κι όχι επί της εμπορικής που είναι πολύ χαμηλότερη. Ετσι, «παγώνουν» αγοραπωλησίες διότι οι επενδυτές φοβούνται ότι θα φορολογηθούν επί ανύπαρκτων τιμών και για χρήματα που δεν έχουν».\nΣτο ίδιο μήκος κύματος και η Πανελλήνια Ομοσπονδία Ιδιοκτητών Ακινήτων (ΠΟΜΙΔΑ) η οποία τονίζει ότι πρέπει να λυθεί άμεσα το ζήτημα με το «τεκμήριο» αγοράς του ακινήτου να υπολογιστεί και αυτό βάσει της δηλούμενης αξίας του σημερινού συμβολαίου, και όχι της σημαντικά μεγαλύτερης “αντικειμενικής” Διαφορετικά αγοραστές θα είναι στο μέλλον μόνον οι ξένοι, που δεν έχουν “τεκμήριο” Εκτός και αν… αυτό είναι τελικά το ζητούμενο», τονίζουν οι ιδιοκτήτες.\nΑθανάσιος Λίγγος, ιδιοκτήτης εταιρείας συμβούλων ακινήτων Lead & Co\nH αγορά ακινήτων την περίοδο αυτή μπορεί να χαρακτηριστεί ως ανομοιογενής. Δεν μπορείς δηλαδή να πεις με βεβαιότητα ότι σε μια γειτονιά πωλούνται τόσο τα καινούργια και τόσο τα μεταχειρισμένα σπίτια. Ο λόγος είναι ότι πάντα υπάρχουν οι ιδιοκτήτες και κατασκευαστές οι οποίοι έχουν μεγάλη ανάγκη και «σκοτώνουν» την περιουσία τους. Ετσι, μέσα σε μια στιγμή λίγες αγοραπωλησίες μπορούν να διαμορφώσουν μια τάση για ολόκληρη την περιοχή.\nΑναφορικά με το πώς θα κινηθεί η αγορά το επόμενο διάστημα, εκτιμώ ότι όλοι μας περιμένουμε μέσα στη χρονιά μια τάση σταθεροποίησης. Οι τιμές αναζητούν ένα σημείο για να ισορροπήσουν και θα ήταν παράλογο να πούμε ότι σύντομα θα δούμε αυξήσεις. Οι τιμές έχουν προσαρμοστεί στα νέα δεδομένα της οικονομίας, δηλαδή στους χαμηλούς μισθούς και στην έλλειψη ρευστότητας και θα πάρει πολύ χρόνο για να δούμε αλλαγή πλεύσης.\nΟι 40 περιοχές που πωλούνται τα φθηνότερα παλαιά ακίνητα (ευρώ/τ.μ.)\nΚυψέλη 250 400\nΑμπελόκηποι 250 500\nΓκύζη 300 550\nΚαμίνια 300 580\nΧατζηκυριάκειο 400 650\nΓουδί 500 700\nΙλίσια 300 600\nΚουκάκι 250 450\nΝεάπολη 200 600\nΠετράλωνα 300 500\nΑγιος Παντελεήμονας150 500\nΠλατεία Βικτωρίας 150 550\nΑχαρναί 200 450\nΝέα Ιωνία 250 600\nΙλιον 200 400\nΗλιούπολη 400 600\nΚορδελιό 250 450\nΩραιόκαστρο 400 650\nΝέα Ευκαρπία 500 800\nΒόλος 400 600\nΕρμούπολη (Σύρος) 400 650\nΚέρκυρα 600 1100\nThis entry was posted in ΕΙΔΗΣΕΙΣ and tagged ενιαίος φόρος ακινήτων, τιμές Ακινήτων. Bookmark the permalink.


πρόγνωση καιρού από το weather.gr NETWORK: Ήπειρος: Με το δάχτυλο στη σκανδάλη για τον δραπέτη Κούπα - Οι εκτιμήσεις για το σχέδιό του...\nΉπειρος: Με το δάχτυλο στη σκανδάλη για τον δραπέτη Κούπα - Οι εκτιμήσεις για το σχέδιό του...\nΕν τω μεταξύ, η μεθοδολογία του Κόλα - που έγινε γνωστή όταν είχε συλληφθεί με τον αδερφό του, που ζει και εργάζεται στην Ελλάδα - για τα όπλα, βάζει σε σκέψεις τηναστυνομία...\nΌσο περνουν οι μέρες, ο Ιλίρ Κούπα εξαντλείται όλο και περισσότερο. Χωρίς φαγητό και αλεξίσαφιρο γιλεκό, με ένα καλάσνικοφ στα χέρια, προσπαθεί να ξεφύγει από την αστυνομία που έχει στήσει μπλόκα παντού και του έχει αποκλείσει τον δρόμο για την Αλβανία.\nΑξιωματικοί της ΕΛ.ΑΣ. που χειρίζονται την υπόθεση θεωρούν αδύνατη τη διαφυγή του Κούπα, αλλά εκτιμούν ότι ο δραπέτης είναι πολύ πιθανό να έχει κινηθεί για το κρησφύγετο που έμενε με τον Κόλα, πριν την συμπλοκή της περασμένης Κυριακής. Αν αυτό συμβεί ο Ιλίρ Κούπα θα μπορέσει να προμηθευτεί φαγητό και να σκεφτεί τις επόμενες κινήσεις του.\nΕξαντλημένος αλλά οπλισμένος ο Ιλίρ Κούπα\nΓι΄αυτό στην αστυνομία δίνεται ιδιαίτερη βαρύτητα στο κινητό του Κόλα, που βρίσκεται στα εγκληματολογικά εργαστήρια. Οι κλήσεις και οι συνομιλίες του νεκρού δραπέτη είναι πολύ πιθανό να ''δείξουν'' το κρησφύγετο αλλά και τους συνεργούς των δραπετών όλες αυτές τις μέρες. Όλα αυτά την ώρα που το λιμενικό συνδράμει στις έρευνες με βατραχανθρώπους και ελικόπτερο, «χτενίζοντας» την περιοχή μεταξύ Θεσπρωτίας και Ιωαννίνων.\nΟ Ιλίρ Κούπα - ΦΩΤΟ ΕΛ.ΑΣ.\nΤο μυστήριο με τα όπλα των Αλβανών δραπετών\nΕκτός από τον εντοπισμό του Ιλίρ Κούπα, η αστυνομία προσπαθεί να διαλευκάνει και το μυστήριο με τα καλάσνικοφ των αδίστακτων δραπετών. Τα αποτελέσματα των βαλλιστικών εξετάσεων, επιβεβαίωσαν τους φόβους της ΕΛ.ΑΣ. σχετικά με τα όπλα τους. Όπως διαπιστώθηκε το όπλο του Κόλα δεν ήταν αυτό που σκότωσε την άτυχη Κατερίνα στα Ίσθμιακαι τον αστυνομικό Γιώργο Ανδριτσόπουλο στο Δίστομο.\nΟι αστυνομικοί προβληματίζονται ιδιαίτερα, αφού τις προηγούμενες μέρες πίστευαν πως όταν έπιαναν τον Κόλα θα έπεφτε στα χέρια τους και το όπλο που προκάλεσε τον θάνατο στα δύο θύματα. Αξιωματικοί της ΕΛ.ΑΣ. σκέφτονται ότι μπορεί το καλάσνικοφ που ψάχνουν να βρίσκεται στα χέρια του Κούπα αλλά δεν μπορούν να αποκλείσουν το ενδεχόμενο να το έκρυψε ο Κόλα σε κάποιο δύσβατο σημείο στις περιοχές που πέρασε...\nΟ νεκρός δραπέτης Κόλα - ΦΩΤΟ από onairnews\nΕικόνα λίγο μετά τη μεγάλη μάχη - ΦΩΤΟ από epiruspost\nΆλλωστε ο ίδιος είχε αποκαλύψει παλιότερα στους αστυνομικούς ότι έκρυβε όπλα σε διάφορα σημεία, για να τα χρησιμοποιεί. Συγκεκριμένα το Νοέμβριο του 2007, όταν είχε συλληφθεί στη Θεσσαλονίκη μαζί με τον αδερφό του για ναρκωτικά, αποκάλυψε στους αστυνομικούς ότι είχε κρύψει 2 πολεμικά καλάσνικοφ στο Σέιχ Σου.\nΑνάλογες αποκαλύψεις είχε κάνει και μετά την αιματηρή συμπλοκή στο Βύρωνα, όταν είχαν βρεθεί 2 καλάσνικοφ, γεμιστήρες και σφαίρες. Σύμφωνα με αστυνομικές πηγές, ο αδερφός του Μάριαν Κόλα, μετά την αποφυλάκισή του, το 2007, ζει και εργάζεται νόμιμα στην Ελλάδα, χωρίς να υπάρχουν στοιχεία για συνεργασία με τον επικεφαλής των δραπετών.\nΕτικέτες Ήπειρος, Κούπα\nΑναρτήθηκε από Sam στις 2:59 μ.μ.


Αρχική σελίδαΠροφυλάκισηΠροφυλακιστέος ο 33χρονος Αιγύπτιος για τον ξυλοδαρμό και την ομηρία της πρώην συντρόφου του\nΣτη φυλακή οδηγείται μετά την απολογία του ο 34 χρονος Αιγύπτιος, ο οποίος κατηγορείται για δυο πλέον κακουργήματα. Μετά τη συμπληρωματική άσκηση δίωξης σε βάρος του αντιμετωπίζει το κακούργημα της αρπαγής, αλλά και της απόπειρας ανθρωποκτονίας.\nΆγιος Παντελεήμονας: «Ζητώ συγγνώμη από εσάς και από όλον τον κόσμο»\nΥπενθυμίζεται, ότι ο 33χρονος εισέβαλε στο διαμέρισμα της πρώην συντρόφου του, βουλγαρικής καταγωγής, στον Άγιο Παντελεημονα και την κρατούσε όμηρο επί τρεις ώρες, απειλώντας ότι θα ανατινάξει την πολυκατοικία με φιάλη υγραερίου. Η ομηρία έληξε με επιχείρηση της Αστυνομίας, που το βράδυ συνέλαβε τον δράστη.\nΧθες το πρωί, ενώπιον του ανακριτή βρέθηκε η 31χρονη γυναίκα, προκειμένου να καταθέσει σχετικά με όσα συνέβησαν στο σπίτι της το περασμένο Σάββατο. Η μάρτυρας φέρεται να περιέγραψε στον δικαστικό λειτουργό τις σοκαριστικές στιγμές που έζησε στα χέρια του δράστη, επισημαίνοντας πως πως εάν αφεθεί ελεύθερος θα επιχειρήσει να την σκοτώσει.\nΆγιος Παντελεήμονας: Αισθάνομαι ικανοποιημένη για την απόφαση, εξακολουθώ να φοβάμαι μήπως γίνει κάτι\nΔικαιωμένη αισθάνθηκε η 30χρονη η οποία ήταν παρούσα στα δικαστήρια από νωρίς, αλλά ο φόβος της δεν δείχνει να υποχωρεί. «Ευχαριστώ την ελληνική Δικαιοσύνη, τον δικηγόρο μου και όλους εσάς. Αισθάνομαι ικανοποιημένη για την απόφαση. Όμως εξακολουθώ να φοβάμαι μήπως γίνει κάτι…» δήλωσε μετά την απόφαση της προφυλάκισης του 33χρονου.\nΑπόπειρα Δολοφονίας Ελλάδα Ομηρία Προφυλάκιση


Αλήθειες και ψέματα για την ακμή | PharmaPlus.gr\nΑρχική/Όλα για την Υγεία σας/Αλήθειες ή ψέματα για διάφορα θέματα/Αλήθειες και ψέματα για την ακμή\nΣύμφωνα με την εφημερίδα Times του Λονδίνου, περίπου το 50% των γυναικών και το 20% των ανδρών παρουσιάζουν ακμή κάποια στιγμή μετά το τέλος της εφηβείας. «Αν και η ακμή είναι μια πάθηση που εμφανίζεται στην εφηβεία, πολλές φορές βλέπουμε και ενήλικες να παρουσιάζουν τα συμπτώματα και μάλιστα για πρώτη φορά ακόμα και μετά την ηλικία των 30 ετών» εξηγεί ο δερματολόγος-αφροδισιολόγος Μάρκος Μιχελάκης. «Διάφορες επιστημονικές μελέτες έχουν καταλήξει στο συμπέρασμα ότι η εμφάνιση ακμής στους ενήλικες οφείλεται σε παράγοντες όπως το περιβάλλον, το στρες, ο τρόπος ζωής αλλά και οι ορμονικές διαταραχές. Ακόμα και τα πολύ σκληρά καλλυντικά μπορούν να προκαλέσουν ακμή» συμπληρώνει ο δερματολόγος.\nΩστόσο, η διάγνωση δεν είναι απλή υπόθεση, αφού παρουσιάζει πολλούς διαφορετικούς τύπους. Ο πρώτος και σημαντικότερος διαχωρισμός είναι αν πρόκειται για φλεγμονώδη ή μη. Αν έχετε μικρά μαύρα στίγματα ή μικρούς κόκκινους ερεθισμούς, τότε ίσως πάσχετε από μια διαφορετική μορφή ακμής. «Η ακμή χωρίζεται σε διάφορα είδη, ανάλογα με τον τρόπο που εκδηλώνεται. Επιπλέον, δεν εμφανίζεται μόνο στο πρόσωπο, αλλά και στο σώμα, την πλάτη, τον αυχένα και τον θώρακα» επισημαίνει ο γιατρός.\nΦταίει η ζάχαρη;\nΑμερικανοί ερευνητές κατηγορούν όχι μόνο τη ζάχαρη, αλλά όλες τις τροφές με υψηλό γλυκαιμικό δείκτη. Η ζάχαρη το λευκό ψωμί, τα ζυμαρικά και τα απλά δημητριακά με ζάχαρη είναι τρόφιμα με υψηλό γλυκαιμικό δείκτη, επειδή αυξάνουν πολύ και γρήγορα το «ζάχαρο» όταν τα τρώμε. Μια τέτοια κατάσταση οδηγεί σε απότομη παραγωγή ινσουλίνης και άλλων ορμονών, που οι ειδικοί υποψιάζονται ότι διεγείρουν την παραγωγή σμήγματος και τη δημιουργία φλεγμονής στο δέρμα – δύο καταστάσεις που αποτελούν τα βασικά αίτια πρόκλησης της ακμής.\nΔεν υπάρχει μια θεραπεία κατάλληλη για όλους. «Σε κάθε περίπτωση η επίσκεψη στο δερματολόγο κρίνεται απαραίτητη, καθώς εκείνος θα κρίνει ποια είναι η κατάλληλη θεραπεία, ανάλογα με τη μορφή της ακμής. Σε ειδικές περιπτώσεις η παρακολούθηση από γιατρό είναι επιτακτική ανάγκη, καθώς η θεραπεία μπορεί να διαρκέσει αρκετό καιρό, ακόμα και χρόνια» επισημαίνει ο δερματολόγος. Η ακμή μπορεί να αντιμετωπιστεί αποτελεσματικά με αλοιφές κι άλλες μεθόδους, αλλά το είδος της θεραπείας εξαρτάται από τον εκάστοτε ασθενή. Για την κυστική μορφή εφαρμόζονται ρετινοϊδή ή θεραπείες με λέιζερ. Τα φάρμακα επιλέγονται ανάλογα με τον τύπο της ακμής και τη βαρύτητά της. Στη πλειονότητά τους τα φάρμακα εφαρμόζονται τοπικά στο δέρμα και περιέχουν ουσίες όπως το υπεροξείδιο του βενζοϋλίου και το ρετινοϊκό οξύ. Στις θεραπείες από το στόμα, τα φάρμακα που χορηγούνται είναι αντιβιοτικά, ορμονικά σκευάσματα που ως στόχο έχουν να βοηθήσουν στην εξισορρόπηση των ορμονών και η ισοτρετινοΐνη, η οποία μειώνει την παραγωγή σμήγματος και κερατίνης και καταπολεμά τα βακτηρίδια που συνδέονται με την ακμή. Η φαρμακευτική αγωγή από το στόμα μπορεί να έχει και αυτή, με τη σειρά της, διάφορες ανεπιθύμητες παρενέργειες, γι' αυτό και φάρμακα όπως η ισοτρετινοΐνη πρέπει να χορηγούνται υπό προϋποθέσεις και πάντα υπό τη στενή παρακολούθηση του γιατρού.\nΜε την ευγενική χορηγία της Dermopur της Castalia.\nΔιώξτε τα νεκρά κύτταρα από τη λιπαρή επιδερμίδα και αφήστε τη να λάμψει.


Μπουγάτσα Κανταΐφι με Χαραλαμπίδης Κρίστης κρέμα γάλακτος | Charalambides Christis\nΜπουγάτσα Κανταΐφι με Χαραλαμπίδης Κρίστης κρέμα γάλακτος\nΗ αγαπημένη σε όλους μπουγάτσα φτιαγμένη πολύ εύκολα με φύλλο κανταΐφι. Εύκολο και πολύ νόστιμο παραδοσιακό γλυκό, φτιαγμένο με το δικό μου twist. Και πάλιν δεν άντεξα να μην δώσω την δίκη μου εκδοχή σε αυτό το υπέροχο γλυκό. Πολύ εύκολο στην εκτέλεση με φανταστικό αποτέλεσμα. ένα τιπ να σας δώσω, μην γεμίσετε πολύ το πυρέξ σας γιατί κατά το ψήσιμο η κρέμα φουσκώνει και μπορεί να ξεχειλίσει αν είναι πολύ ψιλά η στάθμη του γλυκού. Ακόμα, όταν το βγάλετε το γλυκό απ τον φούρνο, φαίνετε να είναι αρκετά ρευστή η κρέμα. Όταν κρυώσει όμως είναι μια χαρά όπως πρέπει να είναι.\nΘερμίδες ανά 100 γρ: 190\nΘα χρειαστούμε ένα μέτριο βαθύ πυρέξ η ταψί\n100 γρ. Χαραλαμπίδης Κρίστης κρέμα γάλακτος\nΣ’ ένα κατσαρoλάκι ρίχνουμε τα βούτυρα. Βάζουμε το κατσαρολάκι στη φωτιά μέχρι να λιώσουν.\nΣ’ ένα μεγάλο μπολ ανοίγουμε το κανταΐφι και το ανακατεύουμε με τα λιωμένα βούτυρα για ν’ απλώσει παντού.\nΕν τω μεταξύ, ετοιμάζουμε την κρέμα. Σ’ ένα μεγάλο μπολ, χτυπάμε τα αυγά με τη ζάχαρη με ένα σύρμα μέχρι να διαλυθεί η ζάχαρη. Σε μια μέτρια κατσαρόλα ρίχνουμε τη βανίλια, το γάλα, την κρέμα γάλακτος, το σιμιγδάλι και ανακατεύουμε. Ζεσταίνουμε ανακατεύοντας με ένα σύρμα μέχρι η κρέμα ν’ αρχίσει να πήζει. Χτυπάμε μέσα με ένα σύρμα τα αυγά με τη ζάχαρη. Αποσύρουμε την κρέμα από τη φωτιά.\nΡίχνουμε το μείγμα της κρέμας στο πυρέξ μας. Τοποθετούμε το κανταΐφι πάνω στην κρέμα. Είμαστε προσεκτικοί να μην φτάσει το γλυκό πολύ ψιλά στο ταψί άλλα να έχει τουλάχιστο 1 εκ. περιθώριο άλλος θα ξεχειλίσει η κρέμα μιας και φουσκώνει αρκετά κατά το ψήσιμο.\nΨήνουμε για 40 λεπτά. Όταν βγάλουμε το γλυκό απ τον φούρνο φαίνετε ακόμη ρευστή η κρέμα. μην ανησυχείτε γιατί όταν κρυώσει θα είναι όπως πρέπει. Ακόμα το γλυκό μαζεύει όταν κρυώσει, και πάλιν αυτό είναι εντελώς φυσιολόγο. σερβίρετε με παγωτό βανίλια η μαστίχα!


THEO-KALYMMA ,TABLA PI-EDRA , TYMBOI | WE THE ECOUMENISTS exontes zilon FOR AN OECOUMENIC POLIS\n← THE EPIGRAPHICAL SCIENCE AS A RESOURCE FOR ROMAN LYDIA AND PHRYGIA ANAPLASIS (IV)\nARCHEOLOGY SHOULD OPEN ITS RESEARCH TO NEW FRONTIERS (d) →\nTHEO-KALYMMA ,TABLA PI-EDRA , TYMBOI\nPosted on March 6, 2017\tby sooteris kyritsis\nΗ Ιβηρική χερσόνησος ήταν μια περιοχή, πολύ πυκνοκατοικημένη, από τους αρχαίους Έλληνες, από τα μυθικά ακόμη χρόνια του Ηρακλέους. Οι Έλληνες, κυρίως ναυτικοί, είχαν ιδρύσει πάρα πολλές αποικίες-ναυστάθμους στα παράλιά της. Κάθε ελληνική μητρόπολη είχε και την αποικία της, για εμπορικούς και στρατηγικούς λόγους, και στην Ιβηρία. Πρώτος τον δρόμο άνοιξε ο Ηρακλής, που πέρασε τα Στενά (έκτοτε Ηράκλειες Στήλες, νυν Γιβραλτάρ), φέρνοντας τα βόδια του Γηρυόνη από την άλλη άκρη του Ατλαντικού. Και στην επιστροφή, έκτισε και έναν φάρο, στην μύτη της χερσονήσου, προς Ατλαντικό, για να προσανατολίσει και βοηθήσει τους Αργοναύτες που έρχονταν από βορρά… Η μύτη αυτή, εδέσποζε ως κορώνα, και ονομάζεται έως σήμερα, Κορούνια… Σήμα της, ο φάρος του Ηρακλέους… Έκτοτε συνεχίσθηκαν με πυκνότερο ρυθμό οι αποικίσεις των Ελλήνων προς την Ιβηρία, η οποία ήταν ένας σταθμός τους, πριν βουν στον μεγάλο ωκεανό… Περίπου 50 χλμ. από την Μάλαγα της Ισπανίας ευρίσκεται ένα από τα πιο σημαντικά μεγαλιθικά μνημεία-συγκροτήματα της Ευρώπης! Οι τύμβοι («αναχώματα» τα λένε οι Ισπανοί) Menga, Viera και El Romeral. Θεωρείται η καλύτερη σωζόμενη σειρά αρχαίων τάφων στην Ισπανία. Κυριώτερος είναι ο τάφος της Menga, ένα αληθινό ορόσημο της μεγαλιθικής αρχιτεκτονικής στην Ιβηρική χερσόνησο.\nΟ τάφος-τύμβος της Viera χρονολογείται στο επίσης 2500-2200 π.Χ. Είναι αυτό που παραπέμπει περισσότερο από κάθε άλλο σε μακεδονικό τύμβο – άρα μνημείο των Ηρακλειδών. Το Dοlmen de Viera είναι προσανατολισμενο προς την Ανατολή, με ένα πολύ μικρό βαθμό αποκλίσεως, δικαιολογημένο για την εποχή που κατασκευάσθηκε. Υπάρχει μια στιγμή κατά την διάρκεια του έτους, στις αρχές της ανοίξεως και τις αρχές του φθινοπώρου, όπου ο ήλιος μπαίνει κατ’ ευθείαν μέσω του διαδρόμου! Δηλαδή το dοlmen ευθυγραμμιζεται με την ανατολή του ηλίου αυτές τις δύο συγκεριμένες στιγμές κατά την διάρκεια του έτους! Αυτό βοηθούσε τους «πρωτόγονους» ανθρώπους να χωρίσουν το έτος σε τέσσερα μέρη, τις τέσσερις εποχές του χρόνου, με ό,τι μπορεί να σημαίνει αυτό από οικονομικής, πρακτικής, πλευράς, αλλά και από επιβίωση, πρόληψη, κοινωνικότητα. Κάτι παρόμοιο γινόταν και στα ανάκτορα της Κνωσού της Κρήτης (απ’ όπου άρχισε η Αστρονομία, περί την 5η χιλιετία π.Χ.), όταν συγκεκριμένη ημερομηνία, μια ακτίνα του Ηλίου έπεφτε σε μια λεκάνη με νερό, και αντανακλούσε σε ίχνος στον τοίχο, το οποίο έδινε το χρονικό ορόσημο. Το ίδιο συνέβαινε και σε αρχαίο υπόγειο ναό στα μινωικής κατοχής Αντικύθηρα. Ο τάφος-τύμβος του el Romeral χρονολογείται στο 1900-1800 π.Χ. Ένας μακρύς διάδορομος, που καταλήγει σε ένα υπέρθυρο, το οποίο δίνει πρόσβαση σε μία επιτάφια αίθουσα, η οποία ονομάζεται «θόλος»! Μοιάζει εκπληκτικά με θολωτό μυκηναϊκό τάφο! Η δεύτερη ζώνη είναι ένα δωμάτιο πιο μικρό, στο οποίο γίνονταν οι προσφορές, οι οποίες τοποθετούνταν επάνω σε μία πλάκα, που είχε μερικές φορές χρήση βωμού.\nΟι Ισπανοί – εν μέσω «κρίσης» κι αυτοί – έχουν φροντίσει και αξιοποιήσει αυτά τα αρχαία μνημεία, και έχουν διαμορφώσει τον περιβάλλοντα χώρο τους, με πληροφορίες, σχεδιαγράμματα, αναπαραστάσεις. Και κυρίως τα έχουν ανοικτά. Και τα επισκέπτονται χιλιάδες επισκέπτες κάθε χρόνο. Εμείς, στην Ελλάδα, έχουμε δεκάδες μεγαλιθικά μνημεία, «ντολμέν», «μενίρ» και «κρόμλεχ» – και τα έχουμε άγνωστα και αναξιοποίητα, όπως λ.χ. στην Σαμοθράκη, την Ιθάκη, την Κρήτη, την Θράκη (κυρίως την βόρεια Ροδόπη), κ.ά.\nΥΓ: Αξίζει να σημειώσουμε, πως παρόμοια κτίσματα ευρίσκονται στην Αμπχαζία, στην Βουλγαρία (αρχαία Θράκη, έχουν εντοπισθεί περίπου 200), στην Τουρκία (αρχαία Φρυγία – και μάλιστα 56 χαρτογραφημένα από το 1990), στην Γαλλία, την Σικελία, κ.α. Χρονολογούνται από το 3300 π.Χ. και χρησιμοποιούνται – ως μνήματα πλέον – έως τον 6ο π.Χ. αι. Ακολουθώντας τα, μπορεί κανείς να ιδεί τα πρακτικά κτίσματα των Μινωιτών Κρητών, των Μυκηναίων και των Ηρακλειδών, που έκτισαν για να προσανατολίζονται, στα μεγάλα ταξείδια τους, προς τις άγνωστες περιοχές που ταξείδευαν, για να φέρουν ήλεκτρο, χρυσό, ασήμι, κασσίτερο, κλπ. Και για να είναι σταθερά, τα έκτισαν με όσο πιο στέρεο και βαρύ υλικό μπορούσαν, για να μείνουν έως τις ημέρες μας… Πού να ήξεραν πως οι άνθρωποι και απόγονοί τους, 5.000 χρόνια μετά, θα ήταν ανίκανοι να συλλάβουν το μεγαλείο τους, και την σκοπιμότητά τους…\n Ένα dolmen είναι ένας θάλαμος κτισμένος από κάθετες πέτρες,οι οποίες σκεπάζονται οριζόντια με άλλες πλάκες. (Μάλιστα, το κάλυμμα αυτό ενός πέτρινου μνημείου, στους ινδιάνικους λαούς της Αμερικής, ονομάζεται theokali, από την ελληνική λέξη θεοκάλυμμα!). Το σχήμα ενός dolmen θυμίζει συνήθως τραπέζι. Επισήμως, ετυμολογικά η λέξις προέρχεται από τα γαελικά, tol=tabla, men=piedra (< ελλ. έδρα), δηλ. «μεγάλο τραπέζι από πέτρα».\n Συνοδικός μήνας είναι η χρονική περίοδος μεταξύ δύο διαδοχικών φάσεων της Σελήνης, από την οποία γεννήθηκε ο ημερορογιακός μήνας. Είναι η περίοδος που χρειάζεται για την εμφάνιση μιας συγκεκριμένης φάσης της Σελήνης μέχρι την επόμενη ίδια εμφάνισή της, δηλαδή είναι η μέση διάρκεια της περιφοράς της Σελήνης, σε σχέση με την νοητή γραμμή, που ενώνει τον Ήλιο και την Γη.\n Πέτρινοι κύκλοι. Επίσης «αγνώστου χρήσεως» έως σήμερα.\n Είναι γνωστός ο πολιτισμός του Seine-Oise-Marne, που έδωσε τους τάφους στο Coizard-Joches. Η περιοχή του Aube είχε περισσότερους από 130 μεγάλιθους. Πρόσφατα ευρέθη και ιερό αφιερωμένο στον ομηρικό βασιλέα της Ιθάκης, Οδυσσέα! Αλλά και στην Νορμανδία, όπως τα ντολμέν στο Rocheville. Και της Saintonghe, με μεγάλιθους – κυρίως ντολμέν στο Κονιάκ, το Σατωμπερνάρ, το Σαιν-Μπρις, κ.α. Ο πολιτισμός του Πε-Ρισάρ της περιοχής χρονολογείται μεταξύ 3200 και 2200 π.Χ.\n Περίφημο το ντολμέν της Άβολλας (αρχαία ελληνική Ύβλα), ένα μεγαλιθικό μνημείο που ευρίσκεται κατά μήκος του κεντρικού δρόμου, προς τις Συρακούσες.\nThis entry was posted in ARCHAEOLOGIE and tagged Τύμβοι, αρχαία αστεροσκοπεία, αρχαιο-αστρονομία, μεγαλιθικές κοινωνίες. Bookmark the permalink.


FRANTZ (2016) | reel.gr\nMια φοβερά επίπεδη ταινία, παρά την καλλιτεχνική της αξία\nΠρωταγωνιστούν: Pierre Niney, Paula Beer, Marie Gruber, Ernst Stotzner, Johann von Bulow\nΝα υπάρχουν ακόμα άραγε Γάλλοι και Γερμανοί που μισιούνται θανάσιμα; Δε μιλάμε φυσικά για μειοψηφίες, αλλά για σημαντικά κομμάτια του αντίστοιχου λαού. Διότι πάνω στο δεδομένο πως το παραπάνω εξακολουθεί να συμβαίνει πατά ο Ozon και στήνει τη νέα του ταινία.\nΟ Α’ Παγκόσμιος Πόλεμος έχει πρόσφατα τελειώσει κι ο ταπεινωτικά ηττημένος γερμανικός λαός προσπαθεί να επιστρέψει σε μια κανονικότητα, με τις πρώτες ενδείξεις ενός ολοκληρωτικού μέλλοντος να κάνουν την εμφάνισή τους. Η ηρωίδα της ταινίας έχει χάσει τον άνθρωπο που θα παντρευόταν στα χαρακώματα, και κάθε μέρα βάζει λουλούδια στο μνήμα του. Ένα πρωί όμως, εμφανίζεται ένας Γάλλος να κλαίει αποπάνω του.\nΞεκινά έτσι μια ατέρμονη συζήτηση – κυριολεκτικά – για το νεκρό άντρα, καθώς ο Γάλλος γίνεται φίλος με την παραλίγο σύζυγό και τα παραλίγο πεθερικά της, προσπαθώντας να έρθουν κοντά του (sic) μέσω του τελευταίου ανθρώπου που τον γνώριζε καλά.\nΜεταξύ των αλλεπάλληλων διαλογικών flashback, ο Ozon κάνει και το πολιτικό σχόλιό του που κατευθύνεται στις δύο αντίπαλες μεριές, στραμμένο στους κοντόφθαλμους πατεράδες που ‘στελναν τα παιδιά τους στο μέτωπο, αλλά και σ’ όσους επέζησαν του τρόμου και ζητούσαν νέα σύρραξη. Στην ουσία όμως, αναλώνεται σε μια εθνική κόντρα που πλέον δεν υφίσταται, δεν προσθέτει κάτι στο γνωστό ιστορικό αφήγημα, αντιθέτως παραδίδει αχρείαστα αντιπολεμικά μαθήματα.\nΧωρισμένη νοητά σε δύο μέρη, η ταινία ακολουθεί την ηρωίδα της σε μια πρωτοφανή για την εποχή διεκδίκηση των επιθυμιών της, αναζητώντας το Γάλλο. Πλέον η αγάπη κυριαρχεί, πλην όμως τίποτα δεν είναι ρόδινο, κι αναπόφευκτα πρέπει να αναλάβει τις ευθύνες της. Ξανά ο Ozon φλυαρεί, με ενότητες που θα μπορούσαν να λείπουν, και σκηνές (όπως του ταξιδιού) που αδυνατούν να δικαιολογήσουν την ύπαρξή τους σ’ αυτό το φιλμ.\nΚατορθώνει έτσι να δημιουργήσει μια φοβερά επίπεδη ταινία, παρά τις σπάνιες αισθηματικές αυξομειώσεις της και την αδιαμφισβήτητη καλλιτεχνική της αξία, χάρη στην κάμερα του Pascal Marti. Δίχως κάποιο πραγματικό πολιτικό μήνυμα, και μια αξιοσημείωτη ιστορία μεταξύ των δύο πρωταγωνιστών, το «Frantz» στέκεται μονό χάρη στην εκπληκτική δουλειά του Marti.\nΓΡΑΦΕΙ Παρασκευή Γιουβανάκη\t- Οκτ 20, 2016


Συγκίνηση από τον Αλέξη Κούγια, για την υπόθεση Τοπαλούδη – Notosnews\n15/05/2020 15/05/2020 NOTOS MEDIA TD\t0 Σχόλια\tΑ. ΚΟΥΓΙΑΣ\nΟ γνωστός ποινικολόγος μιλώντας για την υπόθεση του βιασμού και της δολοφονίας της Ελένης Τοπαλούδη, δεν έκρυψε τη συγκίνηση του.\nΜίλησε για την πορεία της δίκης ως τη δικαίωση της μνήμης της νεαρής κοπέλας ο γνωστός ποινικολόγος κ. Aλέξης Κούγιας .\n«Το δικαστήριο έκρινε πως η Ελένη Τοπαλούδη έπεσε θύμα ομαδικού βιασμού . Το υπερασπιστικό σενάριο των κατηγορουμένων ότι δήθεν η άτυχη κοπέλα τους προκάλεσε για ομαδικό έρωτα κατέρρευσε . Το δικαστήριο δέχθηκε ότι έγινε ομαδικός βιασμός. Η Ελένη Τοπαλούδη εξετελέσθη. Και οι δύο κατηγορούμενοι με παράλληλες πράξεις οδήγησαν στο θάνατο το κορίτσι», τόνισε μιλώντας στο Notosnews και στην «Απογευματινή Ενημέρωση», δήλωσε ο κ. Κούγιας.\nΟ κ. Κούγιας αναφέρθηκε και στην παρέμβαση της Ολομέλειας των Δικηγορικών Συλλόγων της χώρας για την αγόρευση της Εισαγγελέως .\n«Η παρέμβαση είναι αποτέλεσμα τηλεφωνικών διασκέψεων των προέδρων των δικηγορικών συλλόγων όλης της χώρας. Είναι δίκαιο γιατί η κ. Εισαγγελέας έκανε προσωπικές επιθέσεις είχε υπερβολική συμπεριφορά και ταυτίστηκε με το θύμα. Οι δικαστές πρέπει να είναι νηφάλιοι και ήρεμοι», τόνισε.\nΣωστή η παρέμβαση Σκέρτσου!\nΟ κ. Κούγιας αναφέρθηκε και στην παρέμβαση του κ. Σκέρτσου και τόνισε πως ήταν σωστή.\n« Επικροτώ όσα είπε. Δεν παρενέβη στη ουσία της υποθέσεως. Το να κάνει για τη συμπεριφορά της εισαγγελέως. Και πολύ σωστά το έκανε γιατί είναι υφυπουργός παρά το πρωθυπουργό», τόνισε\nΤην ικανοποίηση του για την εξέλιξη της υπόθεσης εξέφρασε ο πατέρας της άτυχης κοπέλας Γιάννης Τοπαλούδης.\n← Ισόβια και 15 χρόνια στους δράστες της δολοφονίας της Ε. Τοπαλούδη\nΔιευκρινήσεις ζητά από το υπουργείο Οικονομικών για τις παραλίες η Κτηματική (ΚΥΔ)…..μετά την έκδοση της ΚΥΑ για τις παραλίες.. →\n29/05/2020 29/05/2020 NotosMediaMX\t0\nΕπίσκεψη Υπουργού Υγείας Βασίλη Κικίλια στη Ρόδο\nΕΛ.ΑΣ.: Δεν αστυνομεύουμε τους πολίτες στα πάρκα και στις παραλίες – Λειτουργούμε συμβουλευτικά\nΙσόβια και 15 χρόνια στους δράστες της δολοφονίας της Ε. Τοπαλούδη\nΙσόβια και δεκαπέντε χρόνια κάθειρξη, επέβαλε ομόφωνα το Δικαστήριο στους δράστες της στυγερής δολοφονίας της Ελένης Τοπαλούδη. Την ίδια ποινή


Best Gyms - Τα καλύτερα deals για γυμναστήρια\nNewsletter ΑθήναΘεσσαλονίκη Όλες οι περιοχές\nΤο BestGyms.gr by FITNET φέρνει για εσάς τις καλύτερες προσφορές από δημοφιλείς επιχειρήσεις της πόλης σας! Βρίσκουμε εξαιρετικά συμφέρουσες προσφορές μόνο για εσάς. Κάθε μέρα θα βρείτε ενδιαφέροντα νέα πράγματα να αγοράσετε.\nΜπορείτε να τυπώστε το Κουπόνι σας (άμεσα διαθέσιμο την στίγμη ολοκλήρωσεις της αγοράς ) είτε μέσω του μηνύματος που θα σας έρθει στο email σας ή μέσω του λογαριασμού σας στο BestGyms.gr by FITNET . Ο κωδικός του Kουπονιού είναι αυστηρά προσωπικός . Το Κουπόνι είναι μιας χρήσης .


Κακόηθες Μελάνωμα (του Δερματολόγου-Αφροδισιολόγου Βασίλη Αθ. Παπαευθυμίου)\nΔημοσιεύτηκε: Παρασκευή, 16 Ιουνίου 2017 12:05\nΤο κακόηθες μελάνωμα είναι ένας τύπος καρκίνου του δέρματος που προκύπτει από τον ανεξέλεγκτο πολλαπλασιασμό των κυττάρων του δέρματος που περιέχουν τη χρωστική μελανίνη (δηλαδή τα μελανινοκύτταρα). Μία από τις κύριες αιτίες του είναι η υπερβολική έκθεση στην υπεριώδη ακτινοβολία του ηλιακού φωτός.\nΗ χρήση τεχνητών πηγών υπεριώδους φωτός, όπως το solarium, επίσης αυξάνει τον κίνδυνο ανάπτυξης του μελανώματος. Παράγοντες κινδύνου για την ανάπτυξη μελανώματος περιλαμβάνουν ανοιχτόχρωμο δέρμα, ανοιχτόχρωμα μαλλιά και μάτια, ιστορικό έντονης έκθεσης στον ήλιο, στενούς συγγενείς εξ’ αίματος με μελάνωμα καθώς και σπίλους που είναι ασυνήθιστα πολλοί, μεγάλοι, ακανόνιστοι ή με περίεργη όψη. Στην Ελλάδα διαγιγνώσκονται περίπου 4-5 κακοήθη μελανώματα ανά 100.000 κατοίκους κάθε χρόνο. Το ποσοστό αυτό είναι σχετικά χαμηλό σε σύγκριση με χώρες όπως η Αυστραλία, όπου καταγράφονται περίπου 70-80 τέτοια περιστατικά ανά 100.000 άτομα/έτος.\nΣυχνά η πρώτη ένδειξη ανάπτυξης μελανώματος είναι η αλλαγή του χρώματος ενός προϋπάρχοντος σπίλου (ελιάς) ή η ανάπτυξη μιας νέας καφέ/μαύρης βλάβης. Συνηθέστερα, το χρώμα της βλάβης σκουραίνει ή πιο σπάνια υπάρχει απώλεια της μελάγχρωσης με την ανάπτυξη ροζ ή ερυθρών βλαβών στο δέρμα. Πρόκειται για το πρωτοπαθές μελάνωμα.\nΤο μελάνωμα θεωρείται ο πιο σοβαρός τύπος καρκίνου του δέρματος επειδή είναι πιο πιθανό να εξαπλωθεί από το δέρμα σε άλλα όργανα του σώματος σε σχέση με άλλους τύπους δερματικών καρκίνων. Αν το μελάνωμα έχει εξαπλωθεί σε άλλα μέρη του σώματος, αυτές οι εναποθέσεις είναι γνωστές ως δευτεροπαθές μελάνωμα - μεταστατικό μελάνωμα (Εικόνα 1).\nΕικόνα 1: Μεταστατικό μελάνωμα στο τριχωτό της κεφαλής άνδρα 88 ετών - μακροσκοπική εικόνα\nΌταν το μελάνωμα αφορά μόνο την πιο επιφανειακή στιβάδα της επιδερμίδας (δηλαδή την κερατίνη) ονομάζεται in situ. Σε αυτόν τον τύπο μελανώματος τα καρκινικά κύτταρα αποκλείεται να εξαπλωθούν οπουδήποτε αλλού στο σώμα και για το λόγο αυτό η χειρουργική αφαίρεση αρκεί και δε χρειάζεται συμπληρωματική θεραπεία.\nΣε διαφορετική περίπτωση, αν δηλαδή τα καρκινικά κύτταρα βρίσκονται βαθύτερα στο δέρμα, το κακόηθες μελάνωμα χωρίζεται σε 4 στάδια:\nΣτάδιο 1: το μελάνωμα αφορά μόνο το δέρμα και δεν επεκτείνεται αλλού στο σώμα\nΣτάδιο 2: το μελάνωμα θεωρείται παχύ και για την ώρα είναι παρόν μόνο στο δέρμα\nΣτάδιο 3: το μελάνωμα επεκτείνεται στους λεμφαδένες, σε περίπου 20% των περιπτώσεων\nΣτάδιο 4: το μελάνωμα έχει επεκταθεί και σε άλλες περιοχές του σώματος, πιο μακριά από την πρωτοπαθή εστία. Πρόκειται για μια μορφή δευτεροπαθούς καρκίνου του δέρματος, όπου το μελάνωμα έχει επεκταθεί σε απομακρυσμένους λεμφαδένες ή όργανα όπως το ήπαρ, οι πνεύμονες, τα οστά και ο εγκέφαλος.\nΤα πιο κοινά είδη μελανώματος είναι τα παρακάτω:\nΕπιφανειακώς Επεκτεινόμενο Μελάνωμα: Αυτό το είδος αντιπροσωπεύει περίπου το 70% όλων των περιπτώσεων μελανώματος. Τα πιο συνηθισμένα σημεία είναι τα πόδια των γυναικών και οι πλάτες των ανδρών (εικόνα 2), εμφανίζεται πιο συχνά μεταξύ των ηλικιών 30-50. Εάν δε αντιμετωπιστεί εξελίσσεται σε οζώδες μελάνωμα.\nΕικόνα 2: Άνδρας 52 ετών με επιφανειακώς επεκτεινόμενο μελάνωμα στην αριστερή ωμοπλάτη – Α) μακροσκοπική και Β) δερματοσκοπική εικόνα\nΟζώδες Μελάνωμα: Περίπου το 20% των μελανωμάτων αρχίζουν ως μπλε-μαύροι ιώδεις όζοι (εικόνα 3). Εξελίσσονται γρήγορα και είναι πιθανό να εξαπλωθούν πριν τη διάγνωση.\nΕικόνα 3: Οζώδες μελάνωμα πίσω από το γόνατο γυναίκας 63 ετών\nΜελάνωμα δίκην κακοήθους φακής: Σε αντίθεση με άλλες μορφές μελανώματος, τείνει να εμφανίζεται σε σημεία του σώματος, όπως το πρόσωπο, τα οποία είναι εκτεθειμένα στον ήλιο συνεχώς, παρά κατά διαστήματα (εικόνα 4). Οι κακοήθεις φακές μοιάζουν με μεγάλες, ακανόνιστου σχήματος ή έγχρωμες φακίδες και αναπτύσσονται με αργούς ρυθμούς.\nΕικόνα 4: Άνδρας 81 ετών με μελάνωμα δίκην κακοήθους φακής στην αριστερή παρειά – Α) μακροσκοπική και Β) δερματοσκοπική εικόνα\nΑλλαγές σε σπίλους ή ύποπτες κηλίδες στο δέρμα θα πρέπει να αναφερθούν άμεσα σε Δερματολόγο. Για το λόγο αυτό είναι εξαιρετικής σημασίας η αυτοεξέταση των ελιών του δέρματος.\nΥπάρχει ένας πολύ απλός μνημοτεχνικός κανόνας (μέθοδος ABCDEF) εξαιρετικά χρήσιμος για την έγκαιρη διάγνωση του μελανώματος. Σύμφωνα με τη μέθοδο αυτή παρατηρούμε αν κάποιος μελαγχρωματικός σπίλος στο δέρμα μας εμφανίζει ασυμμετρία (asymmetry), ανώμαλα όρια (border), μεταβολές σε ό,τι αφορά στο χρώμα (colour), αύξηση της διαμέτρου του πάνω από 6 χιλιοστά (diameter), έγερση από το υπόλοιπο δέρμα (evolution), θετικό οικογενειακό ιστορικό για μελάνωμα (family history).\nΗ δερματοσκόπηση αποτελεί μια χρήσιμη διαγνωστική μέθοδο, η οποία με τη χρήση κατάλληλου φακού, μεγεθύνει τις λεπτομέρειες του δικτύου της μελαγχρωματικής βλάβης και επιτρέπει στο Δερματολόγο να διακρίνει τις άτυπες από τις καλοήθεις μελανοκυτταρικές βλάβες. Η χαρτογράφηση των σπίλων αποτελεί εξεταστική μέθοδο κατά την οποία με τη βοήθεια φωτογραφικής μηχανής και ειδικού λογισμικού σε υπολογιστή γίνεται καταγραφή των ύποπτων μόνο για κακοήθεια σπίλων.\nΓια τη διάγνωση του μελανώματος αφαιρείται ολόκληρη η μελαγχρωματική βλάβη και επιπλέον 2 χιλιοστά τουλάχιστον υγιούς δέρματος γύρω από αυτήν. Με αυτόν τον τρόπο ο παθολογοανατόμος έχει τη δυνατότητα να εξετάσει όλες τις στιβάδες του δέρματος βαθιά μέχρι το υποδόριο λίπος και την εγγύς παρακείμενη περιοχή του δέρματος.\nΑποφύγετε την υπερβολική έκθεση στον ήλιο. Η χρήση αντηλιακού δε σημαίνει ότι μπορείτε να καθίσετε με τις ώρες κάτω από τον ήλιο\nΠροτιμήστε τη σκιά. Αποφύγετε την έκθεση στον ήλιο τις ώρες της μέγιστης ηλιοφάνειας (11.00πμ-4.00μμ)\nΜην εκθέτετε απευθείας στον ήλιο βρέφη και μικρά παιδιά\nΠροστατέψτε τον εαυτό σας καθώς και τα βρέφη και τα παιδιά, φορώντας καπέλο, μπλουζάκι και γυαλιά ηλίου\nΕπιλέξτε αντηλιακό με υψηλό δείκτη προστασίας ανάλογα με τον τύπο δέρματός σας. Εφαρμόστε το αντηλιακό 20 λεπτά πριν την έκθεση στον ήλιο. Ανανεώνετε συχνά, χρησιμοποιώντας αρκετή ποσότητα.\nΠεριφερειακό: Από τη Λαμία στην Αμφίκλεια\nΆλλαξε ημέρα και ώρα η σύσκεψη για την ΠΕΛ


Κι από εκεί και πέρα, όπως πάλι λένε στο χωριό μου “the sky is the limit”. Θέλω να αρωματίσω τη ζύμη με βανίλια, με κανέλα, με πορτοκάλι, με ό,τι θέλω τέλος πάντων; Το κάνω. Θέλω να κάνω έναν “συνετό” συνδυασμό, με λίγο μέλι και κανένα φρουτάκι; Το κάνω (ναι καλέ, πού και πού το κάνω, τι θέλετε;;;). Θέλω να καλοπιάσω λίγο παραπάνω τα αγόρια μου κανένα πρωί ή έστω να καλοπιάσω τον εαυτό μου και να γουρουνιάσουμε λίγο παραπάνω με λίγη μερέντα και λίγο τριμμένο μπισκοτάκι; Κι αυτό το κάνω (κατά κόρον…). Αρκεί να έχω έτοιμο μείγμα και καφέ στην καφετιέρα να με περιμένει…\nΗ ιδέα για το μείγμα των στερεών υλικών είναι από το βιβλίο της Nigella Lawson “Nigella Express”.


Φιλόδοξος σχεδιασμός κτιρίου πρότυπου για τη στέγαση των μαθητών των ειδικών σχολείων | RethNea.gr\nΣΤΟ ΠΡΟΓΡΑΜΜΑ «Α. ΤΡΙΤΣΗΣ» ΚΑΤΑΤΕΘΗΚΕ Η ΠΡΟΤΑΣΗ ΤΟΥ ΔΗΜΟΥ\nΦιλόδοξος σχεδιασμός κτιρίου πρότυπου για τη στέγαση των μαθητών των ειδικών σχολείων\n03/06/2021 | 09:01\n-Πρόκειται για εγκαταστάσεις 3.000 τ.μ.\nΣτο πρόγραμμα «Αντώνης Τρίτσης» κατατέθηκε από την Τεχνική Υπηρεσία του Δήμου Ρεθύμνου ο φάκελος με το προσχέδιο της μελέτης για το έργο ανακατασκευής του κτιρίου του ΚΕΓΕ και μετατροπής του σε ειδικό σχολείο.\nΠρόκειται για ένα φιλόδοξο σχέδιο, σε ένα τεράστιο κτίριο 3.000 τ.μ. με σύγχρονες προδιέγραφες, που εφόσον υλοποιηθεί θα αποτελέσει ένα κτίριο πρότυπο που θα στεγάσει τους μαθητές με ειδικές εκπαιδευτικές ικανότητες του νομού Ρεθύμνου.\nΣτο φάκελο που κατατέθηκε στο υπουργείο Εσωτερικών η Τεχνική Υπηρεσία το Δήμου Ρεθύμνου τεκμηριώνει την αναγκαιότητα υλοποίησης του έργου που αποτελεί ζωτικής σημασίας για όλο το νομό, με δεδομένο ότι θα φιλοξενεί μαθητές από τους πέντε δήμους του νομού. Μαθητές που σήμερα στεγάζονται σε χώρους μικρούς που δεν μπορούν να καλύψουν σε αξιοπρεπείς συνθήκες τις ανάγκες των παιδιών αλλά και του εκπαιδευτικού προσωπικού.\nΤο έργο αυτό είναι εκτός του πλαφόν, καθώς καλύπτει τις ανάγκες όλων των δήμων του νομού του προγράμματος, ενώ κατατέθηκε στον άξονα που αφορά την «Αξιοποίηση κτιριακού αποθέματος δήμων» και ο ανάδοχος θα κάνει τόσο τη μελέτη όσο και την κατασκευή.\nΣύμφωνα με τις εκτιμήσεις ο προϋπολογισμός του έργου, που αρχικά είχε προεκτιμηθεί στα 5.5-6 εκ. ευρώ, με την προσθήκη επιπλέον τετραγωνικών μέτρων αναμένεται να φτάσει τα 9 εκ. ευρώ.\nΕιδικότερα, όπως αναφέρεται στην τεκμηρίωση που κατέθεσε ο Δήμος Ρεθύμνου στο υπουργείο, σήμερα το Ενιαίο Ειδικό Επαγγελματικό Γυμνάσιο Λύκειο Ρεθύμνου (ΕΝ.Ε.Ε.ΓΥ.Λ.) και το Ειδικό Εργαστήριο Επαγγελματικής Εκπαίδευσης και Κατάρτισης (Ε.Ε.Ε.Ε.Κ.) αποτελούν δυο σχολικές μονάδες αναφοράς όλου του Νομού, των οποίων την ευθύνη λειτουργίας φέρει ο Δήμος. Το δυναμικό των δυο μονάδων αυτών είναι αντιστοίχως 40 και 38 μαθητές και η στέγασή τους στην παρούσα φάση αποτελεί μείζον θέμα, καθώς δεν εξυπηρετούνται ούτε στο ελάχιστο οι απαραίτητες εκπαιδευτικές διαδικασίες.\nΠιο συγκεκριμένα το Ενιαίο Ειδικό Επαγγελματικό Γυμνάσιο Λύκειο Ρεθύμνου στεγάζεται σε μισθωμένο χώρο πεπερασμένων δυνατοτήτων, χωρίς αίθουσες για τα μαθήματα ειδικοτήτων που απαιτεί ένα επαγγελματικό σχολείο, ενώ το Εργαστήριο Επαγγελματικής Εκπαίδευσης και Κατάρτισης φιλοξενείται προσωρινά από το 1ο Ειδικό Δημοτικό του Δήμου, όπου παραχωρήθηκαν κάποιες αίθουσες.\nΓια την επίλυση του κτιριολογικού ζητήματος των δυο παραπάνω δομών παραχωρήθηκε στο Δήμο από το υπουργείο Αγροτικής Ανάπτυξης, σύμφωνα με την υπ’ αριθμ. Πρωτ. 102/8547/14-01-2019 Απόφαση, η χρήση ακινήτου εμβαδού 9.763,64 τ.μ. με υφιστάμενα κτίσματα εμβαδού 1145 τ.μ., τα οποία χρησιμοποιούνταν στο παρελθόν ως Σχολή Γεωργικής Επιμόρφωσης.\nΜετά από συνεδρίαση, η πενταμελής Επιτροπή Καταλληλότητας έκρινε ως αναγκαίο και κατάλληλο για τη μεταστέγαση των Ε.Ε.Ε.Ε.Κ. και ΕΝ.Ε.Ε.ΓΥ.Λ. το ακίνητο που παραχωρήθηκε στον Δήμο, υπό την προϋπόθεση να υλοποιηθούν πριν τη λειτουργία τους οι παρεμβάσεις. Επιπλέον χορηγήθηκαν στο Δήμο από το Υπουργείο Παιδείας προτάσεις κτιριολογικών προγραμμάτων τόσο για το Ε.Ε.Ε.Ε.Κ. όσο και το ΕΝ.Ε.Ε.ΓΥ.Λ., καθώς και παρατηρήσεις και επισημάνσεις που αφορούν στην χωροθέτηση των λειτουργιών και την τροποποίηση των υφιστάμενων κτισμάτων, ώστε να τηρούνται οι προδιαγραφές και οι κανονισμοί σύμφωνα με την ισχύουσα νομοθεσία.\nΤο φυσικό αντικείμενο του έργου περιλαμβάνει την εκπόνηση αφενός όλων των επιβεβλημένων από το νόμο μελετών και αφετέρου την κατασκευή του έργου (συμπεριλαμβανομένου και του περιβάλλοντα χώρου) βάσει του ν.4412/2016 και της κείμενης νομοθεσίας όπως τροποποιήθηκε και ισχύει.\nΟι εργασίες που θα εκτελεστούν αφορούν στην διαρρύθμιση και επισκευή όλων των εσωτερικών χώρων των υφιστάμενων κτισμάτων προκειμένου να εξυπηρετήσουν τη λειτουργία των Ε.Ε.Ε.Ε.Κ. και ΕΝ.Ε.Ε.ΓΥ.Λ., την ανέγερση των επεκτάσεων που θα περιγράφονται από τη μελέτη και το εγκεκριμένο κτιριολογικό πρόγραμμα καθώς και κάθε αναγκαία επέμβαση στον περιβάλλοντα χώρο.\nΣκοπός του έργου είναι η δημιουργία ενός σύγχρονου εκπαιδευτικού ιδρύματος που θα διαθέτει χώρους και εξοπλισμό, σύμφωνα με τις προδιαγραφές, ώστε να μπορεί να επιτελεστεί πλήρως ο σκοπός λειτουργίας του ο οποίος δεν είναι άλλος από το να βοηθήσει και να δυναμώσει ένα σύνολο παιδιών που έχουν ιδιαίτερες ανάγκες και ικανότητες.\nΤο έργο με τίτλο «ανακατασκευή του κτιρίου του ΚΕΓΕ και μετατροπή του σε ειδικό σχολείο πρόκειται να εκτελεστεί εντός οικοπέδου ιδιοκτησίας υπουργείου Αγροτικής Ανάπτυξης, η οποία έχει παραχωρηθεί ως προς τη χρήση του στο Δήμο Ρεθύμνης προκειμένου να κατασκευαστεί και να εγκατασταθεί το Ειδικό Εργαστήριο Επαγγελματικής Κατάρτισης, καθώς και το Ενιαίο Ειδικό Γυμνάσιο Λύκειο. Η έκταση που έχει παραχωρηθεί έχει εμβαδόν 9763,64 τ.μ. και βρίσκεται στη θέση «ΚΕΓΕ – Άγιος Μάρκος» στην κτηματική περιφέρεια της Κοινότητας Ρεθύμνου, Δημοτικής Ενότητας Ρεθύμνου, Δήμου Ρεθύμνου και εκτός ορίων οικισμού. Εντός της έκτασης υφίστανται κτίσματα συνολικού εμβαδού κάλυψης 1182,00 τ.μ. τα οποία κατασκευάστηκαν ύστερα από την έκδοση της υπ’ αριθμό 696/78 οικοδομικής άδειας. Τα κτίσματα αυτά θα ανακατασκευαστούν ενώ θα γίνει και προσθήκη κατ’ επέκταση.\n– Υφιστάμενα κτίσματα:\nΣυνολική δόμηση: 1472 τ.μ.\nαπό τα οποία 327 τ.μ. παραμένουν στη χρήση του υπουργείου Αγροτικής Ανάπτυξης\nΣυνολική επιφάνεια κάλυψης: 1182,00m2.\n– Κτίρια Προσθήκης:\nΥπόγειο: 270 τ.μ.\nΕπίπεδο 1: 1106 τ.μ.\nΕπίπεδο 2: 901 τ.μ.\nΕπίπεδο 3: 845 τ.μ.\nΣυνολικό εμβαδόν προσθήκης: 3.122 τ.μ.\nΣυνολική κάλυψη προσθήκης: 1.247 τ.μ.\nΦέρων οργανισμός, τοιχία υπογείου, σκάλες και τμήμα αύλειου χώρου από οπλισμένο σκυρόδεμα. Τυχόν αρμοί στα σημεία που θα προκύψουν από την στατική επίλυση θα έχουν πλάτος 5 εκ.\nΤοιχοποίιες από πλινθοδομή: Οι εξωτερικές θα είναι μπατικές με μόνωση και σενάζ και οι εσωτερικές μπατικές με σενάζ με ηχομόνωση ανάλογα το χώρο\nΕπιχρίσματα τριπτά τριβιδιστά εκτός από τις οροφές που μένουν ανεπίχριστες\nΟι αίθουσες, οι σκάλες και τα γραφεία επιστρώνονται με μάρμαρο, τα W.C με πλακίδια γρανίτη, η αυλή και το υπόγειο με βιομηχανικό δάπεδο, τα γήπεδα με συνθετικό τάπητα πάνω σε ασφαλτική υπόβαση, τα πεζοδρόμια με τσιμεντόπλακες και μέρος του περιβάλλοντα χώρου με φυτική γη-χλοοτάπητα.\nΤο κτίριο μονώνεται συνολικά, τόσο με υγρομονωτικά όσο και με θερμομονωτικά υλικά, ακολουθώντας την εγκεκριμένη μελέτη ενεργειακής απόδοσης.\nΤα εξωτερικά κουφώματα θα είναι από αλουμίνιο με θερμοδιακοπή, ηλεκτροστατικής βαφής, και υαλοπίνακες ασφαλείας (laminated) low e. Οι εσωτερικές πόρτες θα είναι πρεσσαριστές και θα τοποθετηθούν θύρες πυροπροστασίας όπου απαιτείται. Οι θύρες των αιθουσών θα κατασκευαστούν με σκελετό αλουμινίου και πάνελ πλήρωσης. Ανάλογα με την θύρα ή το υαλοστάσιο τοποθετείται κλειδαριά ασφαλείας, ανάκληση, μηχανισμός επαναφοράς κλπ.\nΤο κτίριο θα βαφεί εσωτερικά κι εξωτερικά με πλαστικά ακρυλικά χρώματα και η αίθουσα Η/Υ με ειδικό χρώμα ηλεκτρομαγνητικής προστασίας.\nΘα κατασκευαστούν ψευδοροφές από γυψοσανίδα, τσιμεντοσανίδα, λωρίδες αλουμινίου και ηχοαπορροφητικές, ανάλογα με το χώρο.\nΘα τοποθετηθούν κουπαστές στις σκάλες από ανοξείδωτο χάλυβα\nΤο κτίριο θα εξοπλιστεί με ντουλάπια, ντουλάπες, κρεμάστρες, ρόλερ σκίασης.\nΣτον περιβάλλοντα χώρο όπου θα τοποθετηθεί περιτοίχιση θα γίνει με λιθοδομή και ηλεκτροπεραστή περίφραξη συνολικού ύψους 2,00μ. Εκτός από τον αύλειο χώρο θα κατασκευαστεί γήπεδο μπάσκετ, και θα τοποθετηθεί ο κατάλληλος εξοπλισμός. Επίσης στον αύλειο χώρο κατασκευάζονται καθιστικά παγκάκια, και κρουνοί νερού. Στον ακάλυπτο χώρο του οικοπέδου γίνεται φύτευση (χαμηλή, μεσαία, ψηλή, αναρριχώμενη).\nΣτο διδακτήριο θα κατασκευαστούν όλες οι απαιτούμενες Η/Μ εγκαταστάσεις. Συγκεκριμένα:\nα. Αποχέτευση (με αποδέκτη στεγανό και απορροφητικό βόθρο)\nγ. Ηλεκτρολογική εγκατάσταση ισχυρών και ασθενών ρευμάτων\nε. κλιματισμός – Αερισμός\nTags: «Αντώνης Τρίτσης», Ειδικό Σχολείο, ΡΕΘΥΜΝΟ, Τεχνική Υπηρεσία του Δήμου Ρεθύμνου


Birdwatching and Birdgardening: Φεβρουαρίου 2009\nΓλαροφτερουγίσματα, με φόντο τον απέραντο ουρανό.\nΔεινοί ταξιδευτές. Ανεμοπόροι !\nΨάχνουν όλοι μαζί για επιβίωση.\nΧειμώνας κάπου, στις ακτές της Αττικής Γης.\nΤΕΧΝΗΤΗ ΦΩΛΙΑ ΓΙΑ ΚΙΡΚΙΝΕΖΙΑ (Falco naumanni) Πρόταση: Γρηγόρη Τσούνη, Λάμπρου Τσούνη\nEΒΡΟΣ: Ο ΠΑΡΑΔΕΙΣΟΣ ΤΩΝ ΠΟΥΛΙΩΝ Λάμπρου και Γρηγόρη Τσούνη\nΈβρε, κάλλιστος ποτάμων\nέξι ήσθ' εσ πορφυρίαν θάλασσαν\nθραίκων ερευγόμενος ζά γαίας\nO Έβρος ποταμός, κατά τη μυθολογία έφερε την ονομασία Pόμβος, και είναι άγνωστο από που έλαβε αυτό το όνομα. Tο ποτάμι ονομάσθηκε Έβρος, από τον Έβρο, γιο του βασιλιά της Θράκης Kάσσανδρο, που πνίγηκε στα νερά του κυνηγημένος από τον πατέρα του.\nΣύμφωνα επίσης με ένα θρακικό μύθο στον Έβρο έριξαν οι Bάκχες το κεφάλι του Oρφέα, αφού πρώτα τον κατασπάραξαν.\nO Έβρος είναι ο μεγαλύτερος ποταμός της Bαλκανικής Xερσονήσου, αλλά από το μήκος των 530 χλμ. στο ελληνικό έδαφος βρίσκονται μόνο τα 204 χιλιόμετρα. Πηγάζει από τα όρη Pίλα της Bουλγαρίας που διασχίζει την Bουλγαρία με το όνομα Mαρίτσα.\nEκβάλλει στο Θρακικό Πέλαγος, ανατολικά της Aλεξανδρούπολης, στον ανοιχτό κόλπο του Aίνου, όπου με τις φερτές του ύλες έχει δημιουργηθεί ένα μεγάλο Δέλτα, που έχει έκταση 150.000 στρεμμάτων.\nΠαρά τις αλλοιώσεις που έχει υποστεί το Δέλτα τα τελευταία χρόνια, παραμένει και σήμερα ένας από τους σημαντικότερους βιότοπους της Eυρώπης. Tο 1971 το Δέλτα του Έβρου περιελήφθηκε στους υγροτόπους Ramsar.\nAπό τότε όμως έχει υποστεί σημαντική υποβάθμιση εξαιτίας των αναχωμάτων, των καναλιών και των αποξηράνσεων που έγιναν στην περιοχή.\nΣτο Δέλτα του Έβρου, συναντάμε μια αρκετά μεγάλη ποικιλία βιοτόπων, όπως γυμνά αλίπεδα, υφάλμυρα έλη, χορτολείβαδα, περιοχές με αρμυρίκια, μικρά παραποτάμια δάση, καλαμιώνες, έλη, εποχιακά ή μόνιμα, λιμνοθάλασσες, αμμώδεις ακτές. Στον καθένα από τους παραπάνω βιότοπους φωλιάζουν ή βρίσκουν την τροφή τους διαφορετικά είδη πουλιών. Στην περιοχή του Δέλτα έχουν παρατηρηθεί μέχρι σήμερα πάνω από 300 είδη πουλιών.\nAπ' αυτά άλλα φωλιάζουν ή ξεχειμωνιάζουν και άλλα σταματούν μόνο για να ξεκουρασθούν, κατά τη διάρκεια της μετανάστευσης.\nKατά τη διάρκεια του χειμώνα στην περιοχή μπορεί να παρατηρήσει κανείς Aργυροτσικνιάδες, Σταχτοτσικνιάδες, Kορμοράνους, Λαγγόνες, Kύκνους, Xήνες, Πελεκάνους και σχεδόν όλα τα είδη παπιών που ξεχειμωνιάζουν στη χώρα μας.\nTην ίδια εποχή τριγυρίζουν στο Δέλτα, οι τελευταίοι Θαλασσαετοί, Kαλαμόκιρκοι, Bαλτόκιρκοι, ενώ μερικές φορές φθάνουν εδώ και ορισμένοι σπάνιοι χειμωνιάτικοι επισκέπτες, όπως το Στεπογέρακο και το Nανογέρακο.\nΣτα λασποτόπια του Δέλτα ψάχνουν για τροφή οι Γλάροι (Mαυροκεφαλόγλαρος, ο Λεπτόραμφος, ο Nανόγλαρος).\nEδώ επίσης ξεχειμωνιάζει ένας μεγάλος αριθμός από Φαλαρίδες.\nΦώλιαζαν στο Δέλτα παλαιότερα πουλιά όπως ο Ψαραετός, ο Γερανός, οι Xαλκόκοτες, οι Xουλιαρομύτες. Σήμερα δεν φωλιάζουν πια, γιατί έχουν καταστραφεί οι τόποι αναπαραγωγής τους, και τα πουλιά αυτά εμφανίζονται τυχαία πλέον στο Δέλτα κατά τη διάρκεια της αποδημίας.\nTην άνοιξη (αρχές με μέσα Mαΐου), αρχίζουν να φωλιάζουν στην περιοχή, πολλά σπάνια είδη πουλιών όπως οι Στρειδοφάγοι, οι Aβοκέτες, οι Kοκκινοσκέληδες, οι Πετροτριλίδες, τα Nεροχελίδονα, τα Γλαρόνια, οι Λευκοτσικνιάδες, οι Kαλημάνες, οι Kρυπτοτσικνιάδες, οι Nυχτοκόρακες κ.ά.\nEπίσης στο Δέλτα φωλιάζουν σε μικρούς αριθμούς οι Aγκαθοκαλημάνες, σπάνιο είδος που φωλιάζει μόνο στη Θράκη και πουθενά αλλού στην Eυρώπη.\nKατά τη διάρκεια της ανοιξιάτικης και φθινοπωρινής αποδημίας παρατηρούνται στο Δέλτα πολλά σπάνια είδη παρυδάτιων και Xαραδριομόρφων πουλιών.\nKατά το τέλος Aυγούστου, το Δέλτα γίνεται σημείο συνάντησης για χιλιάδες Πελαργούς που ετοιμάζονται για μετανάστευση προς την Aφρική, μέσω Tουρκίας και Mέσης Aνατολής.\nTο καλοκαίρι εμφανίζονται στο Δέλτα μεγάλα κοπάδια από Eρωδιούς, Aργυροπελεκάνους, Λαγγόνες, Kορμοράνους.\nH γεωγραφική θέση του Έβρου είναι τέτοια που ευνοεί την παρουσία πολύ σπάνιων για τη χώρα μας πουλιών που ξεπέφτουν εκεί σαν περιστασιακοί επισκέπτες κυρίως από την Aσία, αλλά και από την BA Eυρώπη. Στο Δέλτα του Έβρου συναντώνται επίσης πολύ σπάνια πουλιά για τον Ευρωπαϊκό χώρο όπως είναι η Κοκκινόχηνα, η Νανόχηνα και η Λεπτομύτα.\nEκτός από τα πουλιά ο Έβρος φημίζεται και για την πλούσια ιχθυοπανίδα του.\nH περιοχή είναι επίσης πλούσια σε αμφίβια και ερπετά.\nΣτο Δέλτα του Έβρου, αλλά και στη γύρω περιοχή υπάρχουν αρκετά είδη σπανίων θηλαστικών όπως η Bίδρα, ο Σπερμόφιλος, η Στικτοικτίδα, το Tσακάλι και ο Λύκος.\nH μεγάλη οικολογική αξία του Δέλτα οφείλεται στην ευνοϊκή γεωγραφική του θέση, στο σχετικά ήπιο κλίμα της περιοχής και στην απομόνωση και δυσβατότητα, που υπήρχε στην περιοχή μέχρι πριν από λίγα χρόνια. Όλα αυτά τα στοιχεία συντέλεσαν στην ύπαρξη μεγάλης ποικιλίας ειδών πουλιών αλλά και φυτών.\nH Eλλάδα μπορεί να θεωρηθεί η χώρα των αρπακτικών πουλιών, αφού από τα 39 είδη που ζουν σ' ολόκληρη την Eυρώπη τα 36 υπάρχουν και στη χώρα μας. Σε πολλά μέρη του Eλληνικού χώρου μπορεί κανείς να παρατηρήσει αρπακτικά πουλιά, που φωλιάζουν συνήθως σε γκρεμούς και σε φαράγγια ή σε ψηλά δέντρα, μέσα στα δάση ή στις παρυφές κάποιου υγροτόπου.\nΌμως σε κανένα άλλο τοπο δε μπορούμε να παρατηρήσουμε περισσότερα είδη απ' ότι στα βορεινα του Εβρου, στο δάσος της Δαδιάς, που βρίσκεται κοντά στο Σουφλί και συνδέεται οικολογικά με το Δέλτα του Έβρου.\nTο δάσος της Δαδιάς είναι μια σειρά από δασωμένα υψώματα, που βρίσκονται στο Nομό Έβρου, δυτικά από το χωριό Δαδιά και αποτελούν τμήμα ενός ορεινού συγκροτήματος με χαμηλές κορυφές, γνωστού σαν Bουνά Έβρου. Tα δάση της περιοχής αποτελούνται κυρίως από δύο είδη πεύκων, την Tραχεία πεύκα (Pinus brutia) και το Mαυρόπευκο (Pinus nigra).\nΣτο δάσος της Δαδιάς μπορεί να παρατηρήσει κανείς τα πιο σπάνια είδη αρπακτικών πουλιών της Eυρώπης.\nEίκοσι τέσσερα (24) είδη αρπακτικών πουλιών φωλιάζουν μέσα στο δάσος, ενώ άλλα δώδεκα έχουν παρατηρηθεί το χειμώνα ή κατά τη διάρκεια των μεταναστεύσεων.\nMερικά απ' τα πιο σπάνια αρπακτικά της Eυρώπης, είναι ο Mαυρόγυπας, ο Θαλασσαετός, ο Bασιλαετός, το Όρνιο, ο Aσπροπάρης, ο Γυπαετός, ο Xρυσαετός, ο Kραυγαετός, η Aετογερακίνα, ο Σταυραετός, ο Xρυσογέρακας, ο Φιδαετός, ο Σφηκιάρης κ.ά.\nΣτην περιοχή φωλιάζουν επίσης μερικοί Mαυροπελαργοί (Ciconia nigra) είδος πολύ σπάνιο πια στην Eλλάδα και την Eυρώπη, αλλά και ένα πλήθος από μικρά Στρουθιόμορφα.\nEπίσης η περιοχή είναι πλούσια σε αμφίβια και ερπετά.


"Απασφάλισε" ο Καμμένος - "Με πραξικόπημα προσπαθούν να περάσουν τη συμφωνία των Πρεσπών" - Ειδήσεις\nNewsit / Πολιτική / “Απασφάλισε” ο Καμμένος – “Με πραξικόπημα προσπαθούν να περάσουν τη συμφωνία των Πρεσπών”\nΔημοσιεύθηκε: 20.01.2019 | 13:50\nΟ κ. Καμμένος σχολιάζει την αντικατάσταση του Γρηγόρη Ψαριανού στην επιτροπή Εξωτερικών και Άμυνας, την ημέρα που θα συζητηθεί η συμφωνία των Πρεσπών, δηλαδή την Δευτέρα (21.01.2019).\nΑυτό σημαίνει πως οι συσχετισμοί θα είναι υπέρ της συμφωνίας, αφού ο κ, Μαυρωτάς που θα μπει στην θέση του κ. Καμμένου έχει δηλώσει υπέρμαχος, ενώ ο κ. Ψαριανός θα την καταψηφίσει.\nΟ Πάνος Καμμένος με ανάρτησή του στο twitter έκανε λόγο για κοινοβουλευτικό πραξικόπημα, και ανέφερε πως μόνη λύση να μπλοκαριστεί είναι να αποχωρήσουν Ψαριανός και Αμυράς από το Ποτάμι ώστε να διαλυθεί η κοινοβουλευτική ομάδα και να μην επροσωπείται στην επιτροπή.\nΨαριανός: Με αλλάζουν με τον Μαυρωτά\nΜερικές ώρες πριν ο Γρηγόρης Ψαριανός είχε ενημερώσει μέσωβ facebook ότι τελικά αντικαθίσταται από τον Γιώργο Μαυρωτά στην επιτροπή, πετώντας το “καρφί” προς τον Σταύρο Θεοδωράκη.\nΚι άλλες “βόμβες Καμμένου”\nΟ Πάνος Καμμένος εξαπέλυσε “βόμβες” και νωρίτερα, στραμμένες προς τα πρώην στελέχη του που παραμένουν στην κυβέρνηση αλλά και προς τον Αλέξη Τσίπρα. Την ίδια ώρα άφησε υπαινιγμούς για χρηματισμό Κοτζιά από τον Σόρος, για τη συμφωνία των Πρεσπών!\nΑνέφερε πως εάν ο Αλέξης Τσίπρας κρατήσει τους υπουργούς και υφυπουργούς των ΑΝΕΛ στην κυβέρνηση, τότε “δεν θα μπορέσει να ξαναπεράσει νομοσχέδιο.”


1η Κοινότητα Ανιχνευτών Ξάνθης – Π.Α.Π.Ε. 2013 – Πρόσκοποι Ανατολικής Μακεδονίας & Θράκης\n1η Κοινότητα Ανιχνευτών Ξάνθης – Π.Α.Π.Ε. 2013\n2 Μαΐου, 2013 από Έφορος Ανάπτυξης\t1ο Σ/Π Ξανθης\nΌπως κάθε χρόνο, έτσι και φέτος η 1η Κοινότητα Ανιχνευτών Ξάνθης έδωσε το παρόν στην Πανελλήνια Ανιχνευτική Πολιτιστική Ενημέρωση που φέτος φιλοξενήθηκε στην Βέροια . Η 1η Κ.Α. πήρε μέρος σε όλες τις δραστηριότητες της 29ης Π.Α.Π.Ε.\nΗ 1η Κοινότητα Ξάνθης, μετά την επιτυχημένη συμμετοχή της στην 28η Π.Α.Π.Ε. της Πάτρας όπου βραβεύθηκε με τον τίτλο “Κοινότητα 6 Αστέρων” φέτος κατάφερε να προσθέσει ακόμα ένα άστρο στη συλλογή της με μοναδικούς συμμάχους την αφοσίωση και την ομαδικότητα, κατακτώντας έτσι τον ανώτατο τίτλο “Κοινότητα 7 Αστέρων”.\nΚατηγορίες:1ο Σ/Π Ξανθης, ΕΦΟΡΕΙΑ ΚΛΑΔΟΥ ΑΝΙΧΝΕΥΤΩΝ\nΛυκόπουλα 27/04/2013 – 2η Αγέλη Ξάνθης


Και ο... ισπανικός στρατός στο πλευρό του Άρη! - PRESSARIS\nΕίναι δεδομένο ότι ο Άρης θα κάνει ακόμα ένα σολντ άουτ την επόμενη Τετάρτη στον εξ αναβολής (σκανδαλωδώς) αγώνα με τον ΠΑΟΚ για την 18η αγωνιστική. Σε αυτό το σολντ άουτ βοήθησαν και… αξιωματικοί του ισπανικού στρατού που τέθηκαν στο πλευρό του Άρη!\nΗ ενημέρωση από την σελίδα της μπουτίκ της ΚΑΕ αναφέρει: “Με ταχείς ρυθμούς πωλούνται τα εισιτήρια για τον αγώνα με τον ΠΑΟΚ (21/03, 18:30). Φίλαθλοι του ΑΡΗ από την Ισπανία έσπευσαν να τα προμηθευτούν από την ARIS B.C. Boutique “The Legend Store”.\nΣΧΕΤΙΚΑεισιτήρια, ΚΑΕ Άρης, μπουτίκ, ΠΑΟΚ\nΕρασιτέχνης: “Χαιρετίζουμε την παρουσία Γουλιέλμου, όλοι στο πλευρό του Αυτοκράτορα”